title: Murder by Pride

text: Albumin musiikista laulaja Michael Sweet on sanonut, että "Kuultuani vuosia ihailijoilta kommentteja kuten 'enemmän kitaroita', 'enemmän sooloja' ja 'enemmän kirkaisuja', päätin pitää nämä toiveet mielessäni kun kirjoitin kappaleita. Minulle oli tärkeää yrittää palata vanhaan Stryper-soundiin ja samalla pysyä nykyaikaisena. Se ei ollut helppoa, mutta kuunneltuani "Murder by Pridea", uskon onnistuneeni."


title: Murder by Pride

text: Murder by Pride sai hyviä sijoituksia Billboard-listoilla:


1001 elokuvaa jotka jokaisen on nähtävä edes kerran eläessään ("1001 Movies You Must See Before You Die") on Steven Jay Schneiderin toimittama kirja, johon on listattu 1001 elokuvahistorian merkittävää elokuvaa.


title: 1001 elokuvaa jotka jokaisen on nähtävä edes kerran eläessään

text: Ensimmäinen kirjassa esitelty elokuva on Georges Mélièsin "Matka kuuhun" vuodelta 1902. Kirjan valikoima kattaa kaikki elokuvan lajityypit, kuten kauhu, sota, toiminta, jännitys, seikkailu, animaatio, tieteisfiktio, rakkaus, draama, dokumentti ja jopa avantgarde-elokuvat. Kirjan tarkoituksena on nostaa lukija innokkaaksi elokuvafaniksi ja houkutella katsomaan merkittävimmät elokuvat kautta aikojen. Sisällysluettelosta voi etsiä elokuvan sen nimen, ohjaajan tai genren avulla. Ohjaajista merkittävimpinä ovat muun muassa Steven Spielberg, Martin Scorsese ja Federico Fellini. Joukossa on elokuvia monista maista. Kirjan suomenkielisessä painoksessa on myös 20 merkittävintä suomalaista elokuvaa, joiden esittelyt on kirjoittanut Pasi Nyyssönen.


text: Kirjaa on julkaistu useilla kielillä, kuten englanti, hollanti, ruotsi, kreikka, norja, suomi, tanska, portugali (Brasilian ja Portugalin painokset), unkari, ranska, espanja sloveeni, kroatia, turkki ja puola. Lokalisoidut painokset sisältävät muutamia kyseisen maan omia elokuvia.


title: Into the Millennium Tour

text: Into the Millennium Tour -kiertue oli Backstreet Boys -poikabändin kiertue, joka tuki heidän vuonna 1999 ilmestynyttä albumiaan "Millennium". Kiertueeseen sisältyi 115 loppuunmyytyä konserttia yhteensä 84 maassa.


title: Into the Millennium Tour

text: Ensimmäinen kiertueen osa oli Eurooppa, jossa Pojat aloittivat 2. kesäkuuta 1999, ja lopettivat 7. elokuuta 1999. Euroopan osa sisälsi yhteensä yli 40 konserttia yli 30 kaupungissa ja 13 maassa. Ensimmäinen osa Pohjois-Amerikan kiertuetta sisälsi alun perin 53 esitystä (40 julkaistua ja 13 lisättyä) 39 kaupungissa, sen oli tarkoitus kestää syyskuun 14. päivästä joulukuun 2. päivään. Koko Pohjois-Amerikan kiertue oli loppuunmyyty elokuun 14. päivään mennessä; 765 000 lippua tuotti arviolta 30 miljoonaa dollaria (lippujen hinta vaihteli 28.50$ ja 38.50$ välillä), koko kiertueen lippujen myyntiin paneminen samana aamuna oli epätavallinen myyntitapa ja se rikkoikin ennätyksiä, sillä liput myytiin loppuun vain muutamassa tunnissa. Poikien lisättyä muutamia ylimääräisiä konsertteja aikatauluihin, Pohjois-Amerikan kiertue sisälsi yhteensä 56 esitystä. Hurrikaani Floydin seuraksena, joka oli lähestymässä Floridaa, bändin täytyi lykätä kaksi ensimmäistä esitystä syyskuun 14. ja 15. päivästä joulukuun 5. ja 6. päivään. Toinen Pohjois-Amerikan kiertue alkoi 11. helmikuuta ja päättyi 15. maaliskuuta, 2000.


title: Into the Millennium Tour

text:
Vaikka kiertue olikin Bruce Springsteenin ja E Street Band Reunion Tour -kiertueen välissä, se voitti silti vuoden luovimman konsertin palkinnon.
Kiertueen lavaesiintyminen sisälsi viisikulmaisen lavan jossa oli 360-asteen katsojapaikat. Lavalla oli viisikulmainen ulompi väylä missä oli viisi ramppia lavan keskikohtaan. Tämä lavan osa oli normaalisti korkeammalla kuin muu lava, mutta sitä pystyi alentamaan jotta bändi pystyi astumaan sisään tai menemään ulos "lavan alta". Instrumentaalinen bänsi oli ulomman ja sisemmän väylän välissä, missä pojat erotettiin toisistaan ramppien avulla.


title: Into the Millennium Tour

text: Bändillä oli kuusi instrumentaalista jäsentä sekä 10 tausta tanssijaa (5 naista ja 5 miestä), jotka tanssivat silloin kun bändin pojat eivät. Joskus bändin jäsenet hajaantuivat ja esiintyivät jokainen lavan eri kulmassa, mutta toisinaan kaikki olivat lavan samassa kulmassa.


title: Into the Millennium Tour

text: Bändi käytti useita asuja esityksen aikana. He käyttivät "futuristisia" asuja ensimmäisen osion aikana; nuo puvut korvattiin puolessa välissä kiertuetta. Alkuperäiset asut sisälsivät siniset ruutukuvioiset poolopaidat ja siniset liivit. Myöhemmät asut sisälsivät mm. haarniskan kaltaiset paidat, jotka oli suunniteltu jokaiselle jäsenelle erilaisiksi. Näistä asuista tuli tunnetuimmat kiertuevaatteet, koska lehdistö ottaa useimmiten kuvia vain kiertueen alkuosista.


title: Into the Millennium Tour

text: Ensimmäisten kolmen kappaleen jälkeen, jokainen jäsen esitteli itsensä yleisölle samaan aikaan kun muut vaihtoivat vaatteita "avaruusliiveistä" tummiin trenssi takkeihin lavan takana "As Long As You Love Me" esitystä varten, mikä esitettiin "tuoli rutiinilla". Taustatanssijat esittivät ja bändi soitti musiikkia sillä aikaa kun pojat vaihtoivat nahka-asusteisiin seuraavaa kappaletta varten. Kun pojat esittivät kappaleen "Quit Playing Games With My Heart" heidät kytkettiin vaijereihin ja he "leijuivat" yleisön yllä esittäen kappaletta. Sen jälkeen pojat vaihtoivat asunsa puna-mustiin moottoripyörä yläosaan ja mustiin housuihin. Lavan kulmiin asennettiin metallitikapuut, joissa he esittivät kappalee "Don't Want You Back".


title: Into the Millennium Tour

text:
Seuraavaksi he esittivät kappaleen "The Perfect Fan" jolloin lavalla oli viisi eri äiti-tytär pari jotka oli tuotu yleisön joukosta. Vahihdettuaan valkoisiin asuihin Backstreet Boys esitti sekoituksen kolmesta hitti kappaleestaan "Everybody (Backstreet's Back)", "We've Got It Goin' On" ja "Thatä's The Way I Like It".
Seuraavaksi pojat nostettiin lavan keskustaan mikkien kanssa ja he lauloivat litannian balladeita. He tanssivat "hattu-tanssin" "All I Have To Give" kappaleen kanssa. Esittäessään "Show Me The Meaning Of Being Lonely" he tanssivat hetken naistaustatanssijoiden kanssa.


title: Into the Millennium Tour

text: Bändi palasi lavalle esittämään street version kappaleesta "It's Gotta Be You". Sitten he esittelivät instrumentaaliset bändin jäsenet ja he esittivät soolon. Lopulta he kiertelivät lavalla samalla kun katosta satoi konfetteja ja lopettivat konsertin.


title: Into the Millennium Tour

text: Lopuksi bändi palasi vielä kerran lavalle esittämään "I Want It That Way"-kappaleen. Esityksen jälkeen pojat toivottivat katsojille hyvää yötä.


title: Into the Millennium Tour

text: Koko Millennium albumi esitettiin jokaisen esitys iltana (paitsi Nickin soolo "I Need You Tonight").


title: Arttu (piirrossarja)

text: Arttu () on amerikkalais-kanadalainen piirrossarja, joka kertoo 8-vuotiaasta Arttu-nimisestä maasiasta. Sarja esitettiin Suomessa ensimmäisen kerran vuonna 1999 Yle TV2 -kanavalla, viimeisin uusinta on vuosilta 2002-2003. C More Juniori esitti myös sarjaa uusintana. Sarja perustuu Marc Brownin palkittuihin kirjoihin.


title: Arttu (piirrossarja)

text: Arttua on tehty vuodesta 1996 lähtien, ja sitä tehdään yhä. Sarja kuvaa stereotyyppistä amerikkalaista perhettä ja sen arkea. Ohjelmassa pohditaan myös usein elämän syvempiä ja eettisiä arvoja, joka näkyy Artun monikulttuurisessa kaveripiirissä ja sen suhteissa.


title: Arttu (piirrossarja)

text: Arttu Reini on tarinan päähahmo. Hän on silmälasipäinen maasika, joka käy paikallisen koulun kolmatta luokkaa. Artun parhaita ystäviä ovat Patte, Fransina ja Aivo. Arttu joutuu usein kiusallisiin tilanteisiin optimistisen äitinsä ja kahden pikkusiskonsa, esikouluikäisen D.W.n ja 1-vuotiaan Katin takia. Artun syntymäpäivä on 25. toukokuuta.


title: Arttu (piirrossarja)

text: Patte Paasi on valkea jänis, joka on ollut Artun paras ystävä jo vaippaiästä asti. Patte asuu kaksin äitinsä kanssa. Hän on laiska koulussa ja ajattelee useimmiten vain ruokaa. Patella ei ole montaa kaveria hänen huumorintajuisuudestaan huolimatta.


title: Arttu (piirrossarja)

text: Fransina Ronski ("Francine Alice Frensky") on juutalainen poikatyttö. Hänen lähes kaikki ystävänsä ovat poikia. Fransina on useissa tilanteissa pikkutarkka ja sarkastinen ja hänestä on hauskaa kokeilla aina jotakin kiellettyä. Fransina on kiinnostunut historiasta ja tieteistä. Hänen isosisarensa nimi on Katriina.


title: Arttu (piirrossarja)

text: Muhvi Virsta ("Muffy Crosswire") on pilalle hemmoteltu upporikkaan perheen tytär. Hän on Fransina Ronskin paras ystävä, mutta näillä tytöillä on välillä pahoja erimielisyyksiäkin. Muhvi pärjää hyvin koulussa.


title: Arttu (piirrossarja)

text: Allan "Aivo" Powers on arka ja hiljainen lapsinero, jolta löytyy aina uusimmat vempaimet ennen muita. Hän on perheensä ainoa lapsi. Aivon vanhemmat omistavat jäätelöauton, jossa hän usein viettää aikaansa. Aivolla on useita fobioita, joista tunnetuin lienee veteen meneminen.


title: Arttu (piirrossarja)

text: Pinko Parves ("Binky Barnes") on heikkolahjainen ja isokokoinen poika, joka on Artun hyvä ystävä, mutta viettää aikaa myös koulukiusaajien kanssa ja kohdistaa kiusaamistaan silloin tällöin myös Arttuun. Pinko harrastaa klarinetin soittoa ja balettia. Pinkolla on Kiinasta adoptoitu sisko.


title: Arttu (piirrossarja)

text: Prunella Deegan on Arttua vuoden vanhempi ja kiinnostunut joogasta, ennustamisesta ja yliluonnollisten asioiden tutkimisesta. Prunella on älykäs, pitkä ja helposti kimpaantuva. Prunellalla on vanhempi sisko Rubella, joka tunnetaan meditaatiokyvyistään ja kiinnostuksestaan itämaisiin kulttuureihin.


title: Arttu (piirrossarja)

text: Sue Ellen Armstrong on Artun ystävällinen luokkatoveri. Lajiltaan Sue Ellen on kissa. Hänen isänsä on diplomaatti, minkä vuoksi hänen perheensä asui paljon ulkomailla ennen kuin tuli Artun luokalle. Sue Ellenin kiinnostuksia ovat näytteleminen ja taiteet sekä avaruus. Hänen perheellä on Meksikossa asuva kummipoika.


title: Arttu (piirrossarja)

text: Jerkku Lundgren ("George Lundgren/Nordgren") on harvoin pääroolissa, mutta muuten useissa jaksoissa esiintyvä skandinaavisen taustan omaava poro. Hänet tunnetaan dysleksiastaan (lukivaikeus) ja vatsastapuhujanukestaan Vallusta. Jerkun sukunimi oli alkujaan Nordgren, mutta se vaihdettiin Lundgreniksi 11. tuotantokaudella.


title: Arttu (piirrossarja)

text: Fern Walters on Artun luokalla oleva tyttökoira, jonka ehkä ainoa kiinnostuksen kohde on kirjallisuus. Hän kuuluu runoilijakerhoon ja keksii myös omia tarinoita, erityisesti salapoliisitarinoita. Hän viihtyy usein yksin kotonaan lukemassa tai kirjastossa, jonka vuoksi hänen äitinsä yrittää tehdä ujosta Fernistä sosiaalisemman.


title: Arttu (piirrossarja)

text: Jenna Morgan on harmaa kissatyttö, jolla on laktoosi-intoleranssi ja joka harrastaa sulkapalloa. Ujoudestaan huolimatta hän on voittanut vuoden urheilijan palkinnon, josta Fransina tunsi kerran kateutta.


title: Arttu (piirrossarja)

text: Suomenkielisen version ohjauksesta vastaa Ralf Öhberg ja käännöksestä Ari Parviainen.


title: Saber Khalifa

text: Saber Khalifa (, s. 14. lokakuuta 1986 Gabès) on tunisialainen jalkapalloilija. Laitahyökkääjänä pelaava Khalifa edustaa Ranskan pääsarjassa Marseillea.


title: Saber Khalifa

text: Khalifa aloitti uransa Stade Gabésienin junioriseurassa. Hän pelasi yhden kauden joukkueen edustuksessa Ligue Professionnelle 2:ssa, josta hän siirtyi Tunisian pääkaupunkiseuraan Espéranceen kaudella 2006–2007. Khalifa vietti joukkueessa kaksi kautta ennen siirtymistään lainalle CS Hammam-Lifiin, jossa hän teki läpimurtonsa ensimmäisellä kaudella tekemällä kahdeksan maalia kauden aikana, ollen Tunisian pääsarjan viidenneksi paras maalintekijä. Kauden päätteeksi Khalifa jatkoi lainasopimustaan Hammam-Lifissa. Toinen kausi lainaseurassa osoittautui vielä paremmaksi onnistuttuaan maalinteossa 12 kertaa jääden Tunisian maalitilaston toiseksi Michael Eneramon jälkeen, joka teki kauden aikana maalin enemmän. Maaleista huolimatta Hammam-Lif sijoittui sarjassa yhdeksänneksi, kaksi sijoitusta heikommin kuin edellisellä kaudella.


title: Saber Khalifa

text: Kaudella 2010–2011 Khalifa palasi kahden kauden lainasopimuksen päätteeksi takaisin Espéranceen. Khalifa pelasi kauden aikana kymmenen sarjaottelua Tunisian pääsarjassa, joissa hän teki yhden maalin. Kauden päätyttyä Khalifa juhli Tunisian mestaruutta, kun Espérance oli voittanut Tunisian pääsarjan viiden pisteen erolla ES Saheliin.


title: Saber Khalifa

text: Tammikuussa 2011 Khalifa solmi kolmen vuoden sopimuksen Ranskan Ligue 2:ssa pelaavan Évianin kanssa. Hänen on tarkoitus siirtyä joukkueeseen heinäkuussa 2011. Joukkue nousi lopulta kauden päätteeksi Ranskan pääsarjaan, jossa Khalifa pelasi ensimmäisen ottelunsa 14. elokuuta 2011 Nizzaa vastaan. Hän myös onnistui saman tien maalinteossa. Avauskaudellaan Khalifa onnistui maalinteossa neljästi.


title: Saber Khalifa

text: Kaudella 2012–2013 Khalifa onnistui Ligue 1:ssä maalinteossa kolmetoista kertaa, ollen joukkueensa paras maalintekijä. Khalifa oli Evianin mukana, kun joukkue eteni Ranskan cupin loppuotteluun saakka. He kuitenkin hävisivät loppuottelun maalein 3–2.


title: Saber Khalifa

text: Khalifa siirtyi Marseilleen elokuussa 2013. Avauskaudellaan Khalifa toimi vaihtopelaajan roolissa ja pelasi yhteensä 28 ottelua Ligue 1:ssä. Hän teki kauden aikana yhden maalin Montpellier’ta vastaan.


title: Saber Khalifa

text: Heinäkuussa 2014 Khalifa siirtyi lainasopimuksella Club Africainiin.


title: Saber Khalifa

text: Khalifa pelasi ensimmäisen A-maaottelunsa Tunisian paidassa 17. marraskuuta 2010 Afrikan karsintaottelussa Botswanaa vastaan, tultuaan vaihdosta kentälle. Toisen ottelunsa hän pelasi 8. lokakuuta 2011 myöskin Afrikan karsinnoissa Togoa vastaan, jossa hän myös teki maajoukkueuransa ensimmäisen maalin.


title: Saber Khalifa

text: Khalifa on aikaisemmin edustanut Tunisiaa olympialaisissa ja Tunisian paikallisessa maajoukkueessa.


title: Saber Khalifa

text: Khalifa valittiin Tunisian maajoukkueeseen vuoden 2012 Afrikan-mestaruuskisoihin. Hän oli osallisena Tunisian avausmaalissa Marokkoa vastaan.


title: Saber Khalifa

text: Khalifa oli mukana Tunisian joukkueessa 2013 Afrikan-mestaruuskisoissa. Hän pelasi kaikki kolme ottelua avauksessa, kun Tunisian kisat päättyivät alkulohkoon.


title: Leon S. Kennedy

text: Leon S. Kennedy on kuvitteellinen hahmo "Resident Evil" -sarjassa. Leon toimii päähenkilönä "Resident Evil 2":ssa, "Resident Evil 4":ssa, "Resident Evil 6":ssa, "Resident Evil Gaidenissa" ja "issa".


title: Leon S. Kennedy

text: Leon esiintyy ensimmäisen kerran vuonna 1998 julkaistussa "Resident Evil 2":ssa, jossa hän on toinen pelattavista hahmoista. Vuonna 1998 äskettäin Raccoon Cityn poliisivoimiin () palkattu Leon saapuu myöhään illalla Raccoon Cityyn ja huomaa zombien sekä muiden mutanttien ottaneen kaupungin valtaansa.


title: Leon S. Kennedy

text: "Resident Evil Gaidenissa" Leon on vuoden 1998 lopulla etsimässä risteilyalukselta B.O.W-hirviötä ja tapaa Barry Burtonin Lucia-nimisen naisen.


title: Leon S. Kennedy

text: "Resident Evil" 4:ssa Leon työskentelee Yhdysvaltain salaiselle palvelulle ja vuonna 2004 hänet lähetetään espanjalaiseen kylään pelastamaan kidnapattu presidentin tytär Ashley Graham.


title: Leon S. Kennedy

text: "Resident Evil: The Darkside Chroniclesissa" Leon on vuonna 2002 partnerinsa Jack Krauserin kanssa Etelä-Amerikassa etsimässä huumeparoni Javier Hidalgoa. Kyseisen Operation Javier -skenaarion lisäksi Leon esiintyy "Resident Evil 2":een perustuvassa Memories of a Lost City -skenaariossa.


title: Leon S. Kennedy

text: "ssä" Leon ei ole pelattava hahmo, mutta pelattavat kommandojoukot voivat halutessaan tappaa hänet "Resident Evil 2":n tapahtumien aikana.


title: Leon S. Kennedy

text: "Resident Evil 6":ssa Leon on yksi pelattavista hahmoista.


title: Leon S. Kennedy

text: Animaatioelokuva "" seuraa Leonin ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä ja WilPharma Corporationin tehtaassa, joissa G-virus pääsee valloilleen. Leon on pääosassa myös jatko-osissa "" ja "". Elokuvassa "" Leonia esittää virolaissyntyinen Johann Urb.


title: Leon S. Kennedy

text: Leon S. Kennedy esiintyy S. D. Perryn kirjoittamissa romaaneissa "Resident Evil: City of the Dead" ja "Resident Evil: Underworld".


title: Dave Legeno

text: Dave Legeno (12. lokakuuta 1963 Lontoo, Iso-Britannia – heinäkuu 2014 Kalifornia) oli brittiläinen näyttelijä, joka tunnetaan esimerkiksi Fenrir Harmaaselän roolista Harry Potter -elokuvasarjan viimeisissä osissa.


title: Dave Legeno

text: Heinäkuussa 2014 Legeno löydettiin kuolleena syrjäiseltä seudulta Kalifornian Kuolemanlaaksosta. Retkeilemässä ollut näyttelijä oli kuollut lämpöhalvaukseen.


title: Dietmar Constantini

text: Dietmar Constantini (s. 30. toukokuuta 1955) on itävaltalainen jalkapallovalmentaja ja entinen pelaaja.


title: Dietmar Constantini

text: "Didi" Constantinin peliura alkoi hänen synnyinkaupunkinsa ykkösseurassa FC Wacker Innsbruckissa. Constantini edusti urallaan lukuisia itävaltalaisseuroja pelaten kaikkiaan 198 ottelua Itävallan Bundesliigassa. Hän pelasi urallaan myös lyhyen aikaa Kreikassa.


title: Dietmar Constantini

text: Constantini aloitti valmennusuransa Hans Kranklin apulaisvalmentajana SK Rapid Wienissä vuonna 1989. Kahden kauden jälkeen hän debytoi päävalmentajana siirtyen Itävallan U21-maajoukkueen peräsimeen. Lokakuussa 1991 hän otti hoitaakseen myös A-maajoukkueen päävalmentajan tehtävät, mutta pesti jäi lyhyeksi Ernst Happelin siirryttyä päävalmentajaksi jo marraskuussa. Constantini jatkoi kuitenkin apulaisvalmentajana ja kokeneen Happelin ja nuoren Constantinin välinen yhteistyö oli Didille hedelmällistä aikaa. Happelin kuoltua yllättäen marraskuussa 1992 Constantini nousi hetkeksi jälleen maajoukkueen päävalmentajaksi, mutta teki pian tilaa Herbert Prohaskalle. Lyhyeen päävalmentajapestiin mahtui kuitenkin mm. 0–0 tasapeli Saksaa vastaan.


title: Dietmar Constantini

text: Keväällä 1993 Constantini toimi LASK Linzin päävalmentajana, kunnes siirtyi kesällä 1993 Admira Wackerin peräsimeen. Constantini vietti LASKissa kaksi kautta siirtyen kesällä 1995 FC Tirol Innsbruckin päävalmentajaksi. Myös Innsbruckissa kului kaksi kautta, mutta mestaruus jäi edelleen saavuttamatta.


title: Dietmar Constantini

text: Syyskuussa 1997 Constantini siirtyi Saksan 2. Bundesliigassa pelanneen 1. FSV Mainzin päävalmentajaksi. Pesti Saksassa ei ollut suurmenestys ja Constantini sai potkut jo huhtikuussa 1998.


title: Dietmar Constantini

text: Pidettyään vuoden tauon valmennuksesta Constantini jatkoi uraansa huhtikuussa 1999 kokeneen Otto Barićin apuvalmentajana Itävallan maajoukkueessa. Maan jäätyä ulos MM-kisoista 2002 sekä Barić että Constantini saivat jättää tehtävänsä.


title: Dietmar Constantini

text: Kuukausi maajoukkuepotkujensa jälkeen Constantini siirtyi FK Austria Wienin päävalmentajaksi. Menestystä ei kuitenkaan tullut toivotulla tavalla ja Constantinin pesti Wienissä jäi puoleen kauteen.


title: Dietmar Constantini

text: Austria-pestinsä jälkeen Constantini toimi urheilutoimenjohtajana SV Austria Salzburgissa ja FC Kärntenissä. Maaliskuussa 2006 hän siirtyi FC Superfundin päävalmentajaksi, mutta jätti tehtävänsä jo kesällä. Hän kuitenkin palasi seuraan jo lokakuussa luotsaten seuraa aina kesään 2007 saakka.


title: Dietmar Constantini

text: Superfund-pestinsä jälkeen Constantini toimi tv-kommentaattorina vuoden ajan, kunnes Austria Wien palkkasi hänet maaliskuussa 2008 toistamiseen päävalmentajakseen. Pesti jäi jälleen lyhyeksi Constantinin siirryttyä syrjään jo kesällä.


title: Dietmar Constantini

text: Maaliskuussa 2009 tv-kommentaattorin uraansa jatkanut Constantini palasi valmentajaksi korvaten yllättäen eronneen Karel Brücknerin Itävallan maajoukkuevalmentajana. Vaikka Constantini ei onnistunutkaan nostamaan Itävaltaa MM-kisoihin 2010, sai hän liitolta luottoa ja allekirjoitti syyskuussa jatkosopimuksen vuoteen 2012. Syyskuussa 2011 Itävallan jalkapalloliitto ilmoitti, että Constantini ei jatka päävalmentajana EM-karsintojen jälkeen. Hän ei onnistunut luotsaamaan Itävaltaa arvokisoihin ja liitto ilmoitti syyskuun alussa 2011, että Constantinin sopimusta ei jatketa. Pian liiton ilmoituksen jälkeen hän erosi tehtävästään.


title: Mustakiitäjä

text: Mustakiitäjä ("Cypseloides niger") on harvalukuinen pohjois- ja keskiamerikkalainen kiitäjälintu.


title: Mustakiitäjä

text: Linnun pituus on noin 18 cm, joten se on selvästi tervapääskyä kookkaampi ja suurin pohjoisamerikkalaisista kiitäjistä. Sen höyhenpuku on tumman noenharmaa ja hartioiden tienoilta musta. Muiden kiitäjien tavoin mustakiitäjät viettävät pääosan elämästään ilmassa.


title: Mustakiitäjä

text: Mustakiitäjän esiintymisalue on noin 1,1 miljoonaa neliökilometriä. Se on enimmäkseen muuttolintu, jonka pohjoisin esiintymispaikka on Alaskan eteläosassa. Kanadan ja Yhdysvaltojen länsirannikolla sitä tavataan monin paikoin, sisämaassa Coloradon keskiosiin saakka. Se pesii myös Meksikossa ja Costa Ricassa, sekä joillakin Länsi-Intian saarilla, joilla se on paikkalintu. Kaikkiaan sen esiintymispaikkoja tunnetaan vain noin 80 ja kaikkialla se on harvalukuinen. Kuitenkin Coloradosta tunnetaan kaikkiaan noin 100 esiintymispaikkaa, joiden populaatiokoko on ollut ilmeisen vakaa viimeiset 50 vuotta. Pohjoiset populaatiot talvehtivat Etelä-Amerikassa.


title: Mustakiitäjä

text: Lajin kokonaispopulaatio on noin 315 000 yksilöä. Sen populaatio on kuitenkin vähentymässä nopeasti, mutta romahduksen syytä ei tiedetä, mutta sen taustalla voi olla ilmastonmuutos tai torjunta-aineiden käyttö. Kansainvälinen luonnonsuojeluliitto luokitteli vuonna 2018 lajin ennakolta vaarantuneeksi, vaikka kannan pienenemisnopeus tunnetaan vain osalta levinneisyysalueelta.


title: Mustakiitäjä

text: Mustakiitäjän ensimmäinen pesälöytö on vuodelta 1901, jolloin A.G. Vrooman keräsi yksimunaisen pesän Santa Cruzista Kalifornian rannikolta. Hänen havaintoaan pidettiin pitkään epäluotettavana, kunnes W.L. Dawson varmisti lajinmäärityksen vuonna 1914. Ensimmäinen sisämaapesintä todettiin Albertassa 1919 (C.E. Chapman).


title: Mustakiitäjä

text: Mustakiitäjä pesii kalliojyrkänteillä ja vesiputouksilla. Pesät sijaitsevat usein vesiputousten takana ja linnut lentävät pesälleen veden läpi.


title: Mustakiitäjä

text: Mustakiitäjät pesivät yhdyskunnittain kalliojyrkänteiden ulokkeilla. Pesintä alkaa kesä-heinäkuussa. Pesä rakennetaan ilmassa kerätyistä korsista ja pesän vierestä kerätystä sammalesta ja mudasta. Sama pesäpaikka on käytössä vuodesta toiseen. Naaras munii vain yhden valkoisen munan. Molemmat emot hautovat 23–29 päivää. Poikasta ruokitaan kerran tai kahdesti päivässä, yleensä aamu- tai iltahämärissä. Poikanen lähtee pesästä vasta 47–50 päivän ikäisenä, jolloin sen paino on puolitoistakertainen (146 %) emon painoon verrattuna. Mustakiitäjä on yksiavioinen.


title: Mustakiitäjä

text: Mustakiitäjien ravinto on peräisin ilmasta ja se koostuu pääasiassa lentävistä hyönteisistä, etenkin muurahaisista. Laji saalistaa parvissa, toisinaan matalalla lähellä maanpintaa, toisinaan korkeuksissa, jonne ihmissilmä ei näe.


title: Polybutyleenitereftalaatti

text:
Polybutyleenitereftalaatti (PBT) on polyesteri, joka alun perin kehitettiin tekstiilimateriaaliksi, mutta josta tuli tärkeämpi teknisenä muovina ja runsaasti kiteytyvänä ruiskuvalupolymeerinä. Kokolattiamattoja valmistetaan PBT:stä sen hyvän puristuskimmoisuuden vuoksi.
Polybuteenitereftelaatti valmistetaan tereftaalihaposta ja 1,4–butaanidiolista.


title: Polybutyleenitereftalaatti

text: J. R. Whinfield and J. T. Dickson keksivät poly(butyleenitereftalaatin) toisen maailmansodan alussa 1941 Englannissa, samoihin aikoihin kuin tunnetumman ja laajimmin käytetyn polyesterin poly(etyleenitereftalaatin) (PET). PBT:stä he käyttivät mallinimeä "4GT", PET:stä mallinimeä "2GT".


title: Castle Rock

text: Castle Rock voi viitata seuraaviin asioihin:


title: Oscar-gaala 1998

text: Oscar-gaala 1998 on 70. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1997 parhaille elokuville. Gaalan juonsi Billy Crystal. Erikoisvieraana tapahtumassa oli Bart-karhu.


title: Oscar-gaala 1998

text: Gaalalla on Oscar-historian suurin yhdysvaltalaisyleisö, 55 miljoonaa.


title: Wildfire

text: Wildfire on Lionsgate Televisionin tuottama yhdysvaltalainen 52-osainen draamasarja. Sarjaa esitettiin Yhdysvalloissa ABC Familylla vuosien 2005–2008 aikana. Wildfire sai Casting Society of American jakamissa Artios palkintogaalassa ehdokkuuden parhaan lasten televisio-ohjelman kategoriassa vuonna 2006.


title: Wildfire

text: Suomessa sarjaa esitettiin ensi kerran Nelosella 28. joulukuuta 2008 jaksolla "Uuden alku". Yhdysvalloissa sarjaa tehtiin neljä kautta, jonka jälkeen se päättyi. Suomessa ollaan menossa toisen tuotantokauden kohdalla. Sarjan tunnuskappaleen Morning Light esittää Truman.


title: Wildfire

text:
Kristine "Kris" Furillo on tehnyt elämässään joitakin virheitä, ja lopulta, jäätyään kiinni autovarkaudesta päätyy nuorisovankilaan La Grangeen. Hänetlle kuitenkin myönnetään ehdonalaista, ja tämän seurauksena hän päätyy töihin laukkaurheilun pariin Raintree-nimiselle laukkatilalle. Tilalla ei ole ollut pitkään aikaan yhtäkään todella hyvää hevosta, ja tämän vuoksi tilan taloudellinen tilanne on huono - toisin kuin naapurilaukkatilan, jonka omistaa ökyrikas Ken Davis. Miehen lapset, Ken "Junior" David Jr. sekä Dani Davis ovat läheisissä suhteissa Raintreen tilaan, sillä Danilla on sarjan alussa säpinää Juniorin parhaan ystävän ja samalla Raintreen omistajan Jean Ritterin pojan Matt Ritterin kanssa.
Kris osoittaa nopeasti osaavansa käsitellä hevosia, mutta menneisyys vainoaa häntä edelleen. Pulmia tuottavat myös hänen ympärilleen kuroutuvat monimutkaiset ihmissuhteet sekä uusi imu, jota hän alkaa tuntea laukkamaailmaa kohtaan.


title: Robert Lappalainen

text: Robert Lappalainen (s. 22. kesäkuuta 1949 Kemi) on suomalainen entinen kilpa-autoilija ja karting-yrittäjänä tunnettu liikemies. Hän tuli julkisuuteen 1980-luvulla alettuaan ajaa kilpaa Yhdysvalloissa Trans-Am-sarjassa. Kilpa-ajajana hänelle merkittävimmät saavutukset hän sai Pohjois-Amerikan eri sarjoista. Pohjoismaissa Suomen ohella hänet hän esiintyi esimerkiksi Ruotsin Camaro Cup -sarjassa.


title: Robert Lappalainen

text: Ajouransa jälkeen hän on toiminut aktiivisesti rata-autoilun edistämisen ja tunnetuksi tekemisen parissa Suomessa. Vuosina 1995–1997 hän toimi promoottorina Suomen tähän asti merkittävimmässä autourheilutapahtumassa Helsinki Thunder -katuratakilpailuissa, jonka tapahtumapaikka oli Helsingin Sörnäisten kaupunginosa ja sen rantatie. Yrittäjänä hän toimi Kart´in Clubillaan Helsingin Käpylässä.


Seura lukutaidon levittämiseksi georgialaisten keskuudessa () oli johtavien georgialaisten intellektuellien toukokuussa 1879 perustama hyväntekeväisyysjärjestö. Järjestön tarkoituksena oli elvyttää kulttuuria tuohon aikaan Venäjän keisarikuntaan kuuluneen maan talonpoikaisväestön keskuudessa. Seura selviytyi neuvostokauden alkuun saakka ja jatkoi toimintaansa vuosiin 1926–1927.


title: Seura lukutaidon levittämiseksi georgialaisten keskuudessa

text: Seuran perustivat aateliset Ilia Tšavtšavadze ja Dimitri Qipiani sekä kouluttaja Iakob Gogebašvili. Se piti yllä koulujen, kirjakauppojen ja kirjastojen verkostoa koko maassa, koulutti opettajia ja rahoitti Georgian lehdistöä. Ruhtinas Tšavtšavadze oli huomattava kirjailija ja hänellä oli seurassa keskeinen rooli: hän nousi ensimmäisen puheenjohtajan Qipianin tilalle vuonna 1885 ja toimi tehtävässä salamurhaansa saakka vuonna 1907. Tsaarinajan viranomaiset sietivät järjestöä, jonka toiminnassa olivat mukana käytännöllisesti katsoen kaikki Georgian älymystön aktiiviset jäsenet ja johon kuului myös useita hyväntekijöitä ja virkamiehiä. Seuralla oli suuri rooli maan kansallisessa heräämisessä 1800-luvun jälkipuoliskolla.


title: Aleksandre Roinašvili

text: Aleksandre Roinašvili (, tunnettu myös venäläistetyllä nimellään Aleksandr Solomonovitš Roinov, ; 1846–1898) oli Georgian ensimmäinen ammattimaisesti toiminut valokuvaaja. Hänet tunnetaan Kaukasuksen alueen maisemakuvista ja ajan georgialaisten intellektuellien muotokuvista.


title: Aleksandre Roinašvili

text: Roinašvili syntyi Dušetin vuoristokylässä Georgian itäosassa, joka kuului tuolloin Venäjän keisarikuntaan. Hän otti valokuvaustunteja Khlamovin studiolla Tbilisissä. Hän aloitti uransa kaupungissa vuonna 1865 ja perusti pian oman studion. Roinašvili oli läheisesti tekemisissä maan kansallisliikkeen kanssa ja dokumentoi Georgian kulttuuriperintöä. Hän perusti myös liikkuvan valokuvamuseon, joka kiersi ympäri Kaukasusta ja Venäjää.


title: Maroussi BC

text: Maroussi BC () on kreikkalainen koripalloseura Suur-Ateenan Maroúsista.


title: Maroussi BC

text: Seura perustettiin vuonna 1950, mutta Maroussi nousi Euroopan kärjen tuntumaan kaudella 1978–1979, kun se pääsi Korać Cupiin. Vuonna 1999 seura nousi Kreikan liigaan 18 divisioonavuoden jälkeen. Kaudella 2000–2001 Maroussi voitti Saporta Cupin, mikä on edelleen Maroussin paras saavutus. Seuraavalla kaudella joukkue oli Kreikan cupissa toinen hävittyään Olympiakosille luvuin 74–66.


title: Maroussi BC

text: Kaudella 2003–2004 joukkue sijoittui toiseksi EuroChallengessa. Samana vuonna se myös hävisi Panathinaikosille Kreikan liigan finaalissa suoraan otteluvoitoin 3–0. Kaudella 2004-2005 joukkue pääsi ensikertaa ULEB Eurocupiin. Kaudella 2007–2008 Maroussi pääsi Kreikan liigan välieriin, jolloin se varmisti kaudeksi 2008–2009 paikan Eurocupissa.


title: Maroussi BC

text: Maroussi pelasi Euroliigassa ensimmäistä kertaa kaudella 2009–2010. Seura eteni aina kuudentoista parhaan joukkoon ennen putoamista. Kaudella 2011–2012 Maroussi sijoittui Kreikan liigassa viimeiseksi ja putosi pääsarjasta. Taloudellisten syiden takia seura putosi kolmannelle sarjatasolle.


title: Limittäinen geeni

text:
Limittäinen geeni on viruksessa tai solussa oleva geeni, jota voidaan lukea ainakin kahta geeniä, koska ne ovat osaksi samoja. Esimerkiksi b-hepatiittiviruksessa on monta limittäistä geeniä. Limittäiset geenit ovat tyypillisiä pienille genomeille. Ne ovat välttämättömiä virukselle Phi-X174, jossa on 11 geeniä
vain 5386 emäsparia. Esimerkiksi noin 0,5 miljoonan emäsparin noin 500 geenistä 44 menee osin toistensa päälle.
Limittäiset geenit pyrkivät suojamaan geeniä mutaatioilta. Tämä on vahvistetu simuloimalla ykisnkertaistetun geenin kehitystä Avida-nimisellä tietokonesysteemillä.


title: Vuohipaimen

text: Vuohipaimen on black metal -yhtyeen Hornan 7" vinyyli-ep, joka on julkaistu vuonna 2004. Levy julkaistiin 1000 kappaleen käsin numeroituna painoksena.


title: Levon Džulfalakjan

text: Levon Arsenovitš Džulfalakjan (s. 5. huhtikuuta 1964 Leninakan, Armenian SNT, Neuvostoliitto) on armenialainen kreikkalais-roomalaisen tyylin painija, olympiavoittaja sekä maailman- ja euroopanmestari. Aktiiviaikoinaan hän edusti kansainvälisellä tasolla Neuvostoliittoa.


title: Levon Džulfalakjan

text: 68 kilogramman painoluokassa painineen Džulfalakjanin uran menestyksekkäimmät vuodet ajoittuivat 1980-luvun jälkipuoliskolle. Ensimmäisissä aikuisten arvokilpailuissaan 1986 Pireuksen EM-kisoissa hän voitti kultamitalin. Samana vuonna hän voitti myös maailmanmestaruuden Budapestin MM-kisoissa.


title: Levon Džulfalakjan

text: 1988 Soulin olympialaisissa Džulfalakjan voitti kultamitalin. Viimeisiksi jääneissä kansainvälisissä arvokilpailuissaan 1989 MM-kisoissa Martignyssä hän sijoittui pronssille. Juniorina Džulfalakjan voitti EM-kultaa 74-kiloisissa vuonna 1984.


title: Levon Džulfalakjan

text: Sittemmin 161 senttimetrin mittainen Džulfalakjan on toiminut Armenian maajoukkueen valmentajana.


title: YZ Ceti

text: YZ Ceti on punainen kääpiötähti Valaskalan tähdistössä. Se sijaitsee noin 12 valovuoden päässä Maasta, eikä näy paljaalla silmällä. Se on epätavallisen lähellä kirkkaampaa Tau Ceti -tähteä, joka on siitä vain 1,6 valovuoden päässä.


title: Kaakkurilampi (Utajärvi)

text: Kaakkurilampi on pieni lampi Utajärven kunnan Sanginkylässä.


title: Kaakkurilampi (Utajärvi)

text: Lampi sijaitsee aivan Sanginkylän alueen etelälaidalla, seututie 837:n varrella olevan Maaselän talon kohdalta Isolle Karvasjärvelle menevältä metsäautotieltä Hanhilammelle erkanevan tieuran lähettyvillä, noin 3,5 kilometriä Maaselältä tieuria myöten ja puolisen kilometriä tieuralta länteen Sanginjärven Tankolahden kohdalta. Lammessa ei ole tulo- eikä laskuojia, vaan se saa vetensä länsirannan suolta. Itäpuolella lampea ympäröivät Kaakkurinselän kankaat. Lammen rannat ovat asumattomia, lähin asumus on Sanginjärven Tankolahdella oleva Stora-Enson Oulun Nuottasaaren tehtaiden työntekijöiden perustaman kala- ja eräseuran kämppä "Neppilä". Lampi on vain noin 250 metriä pitkä ja 60 metriä leveä ja hyvin tummavetinen. Siinä on silti haukia ja ahvenia. Kaakkoisrannalla on parikymmenmetrinen salaman maaston lyömä ura.


title: Kamandar Madžidov

text: Kamandar Bofali-ogly Madžidov (s. 17. lokakuuta 1961 Dmanisi, Gruusian SNT) on valkovenäläinen kreikkalais-roomalaisen tyylin painija, olympiavoittaja sekä maailman- ja euroopanmestari.


title: Kamandar Madžidov

text: Uransa parhaimpina menestysvuosina 62 kilogramman painoluokassa kilpaillut Madžidov edusti Neuvostoliittoa. Ensimmäisissä aikuisten arvokisoissaan 1984 EM-paineissa Jönköpingissä hän voitti kultamitalin, mutta joutui jäämään pois samana vuonna pidetyistä Los Angelesin olympialaisista itäblokin boikotin takia. Olympialaisten tilalla käydyissä kommunistimaiden ystävyyden kisoissa hän voitti kultamitalin kukistettuaan tasaisessa ottelussa Bulgarian Živko Vangelovin, jota vastaan kävi myöhempinäkin vuosina tiukkoja kamppailuita. Seuraavana vuonna Madžidov voitti jälleen EM-kultaa, mutta jäi MM-kisoissa kuudenneksi. 1986 hän voitti MM-kultaa ja 1987 -hopeaa, ja 1988 Soulin olympialaisissa vihdoin myös olympiakultaa jättäen Vangelovin hopealle. 1989 MM-kilpailuista hän voitti niin ikään kultaa. Uransa kolmannen EM-kultamitalin hän voitti vuonna 1991 siirryttyään 68 kilogramman painoluokkaan.


title: Kamandar Madžidov

text: Neuvostoliiton hajottua Madžidov edusti kotimaataan Valko-Venäjää ja saavutti vielä vuonna 1993 EM-hopeaa ja MM-pronssia. Madžidov osallistui vielä 1996 Atlantan olympialaisiin, missä hän sijoittui kuudenneksi.


title: Kamandar Madžidov

text: Neuvostoliiton mestaruuden 168 senttimetrin mittainen Madžidov voitti uransa aikana vain kerran, vuonna 1992, mutta tästä huolimatta valmentajat valitsivat usein hänet arvokisoihin. Madžidovin valmentajana toimi Viktor Rudenko.


title: Kuusamonsarake

text: Kuusamonsarake ("Kobresia simpliciuscula") on pohjoisten arktisten alueiden ja vuoristojen sarakasvilaji. Suomessa laji on rauhoitettu ja sitä tavataan ainoastaan Kuusamossa. Kuusamonsarakkeesta on erotettu kahta alalajia: isokuusamonsarake ("Kobresia simpliciuscula" subsp. "simpliciuscula") ja pikkukuusamonsarake ("Kobresia simpliciuscula" subsp. "subholarctica").


title: Kuusamonsarake

text: Kuusamonsarake on mätästävä ja kasvaa 5–30 cm korkeaksi. Sen karhea varsi on noin 1 mm paksu ja kolmisärmäinen. Varren tyvitupet ovat himmeitä ja kellanruskeita tai ruskeita. Kapeat, sirottavat lehdet kasvavat tyviruusukkeena ja ovat puolet varren pituudesta. Kuusamonsarakkeen kukinto on monihaarainen ja 1–7 cm pitkä. Kukinnon haaroissa on 4–8 tähkää, jotka ovat yksikukkaisia. Hedetähkät sijaitsevat emitähkien yläpuolella. Tähkäsuomut ovat 3 mm pitkiä ja väriltään ruskeita. Kuusamonsarake kukkii Suomessa heinäkuussa. Kuusamonsarake muistuttaa toista Suomessa tavattavaa sarakelajia, tunturisaraketta ("Kobresia myosuroides").


title: Kuusamonsarake

text: Kuusamonsarake on useimmiten kalkinvaatija ja kasvaa siksi lähes aina runsaskalkkisilla alueilla. Skandinavian tuntureilla se kasvaa paljakka- ja koivuvyöhykkeen vesijuottien varsilla sekä eroosion kuluttamilla soilla. Kasvi viihtyy kosteilla tunturikankailla. Kasvupaikat ovat kesäisin märkiä mutta kuivuvat syksyisin. Kuusamon esiintymä sijaitsee kalkkipitoisen lähdepuron varrella vaaran etelärinteellä. Muualla Skandinaviassa kuusemonsaraketta kasvaa muun muassa Etelä-Norjan Dovren tuntureilla ja rajan takana Ruotsin Härjedalenin ja Jemtlannin tuntureilla. Iso-Britanniassa kuusamonsarake kasvaa niukkatyppisillä ja niukkafosforisilla kalkkisilla laidunnetuilla tunturisoistumilla. Alpeilla laji kasvaa lähteiden vierellä, tulva-alueilla, ohutturpeisilla soilla, vettä valuvilla kalliopahdoilla, kallioiden tihkupinnoilla ja puronvarsien soraikoilla. Pohjois-Amerikassa kuusamonsareketta on kosteilla letoilla, märällä ravinteisella tundralla ja jäätiköiden reunojen sulamisvesialueilla.


title: Kuusamonsarake

text: Kuusamonsarake on arktis-alpiininen kasvi. Sen päälevinneisyysalue on Grönlannin, Kanadan ja Itä-Siperian tundra-alueilla. Muualla sen esiintymisalue on pirstoutunut pääasiassa vuoristoalueille, kuten Alpeille, Pyreneille, Karpaateille, Keski-Aasian ja Pohjois-Amerikan vuoristoihin ja Britteinsaarille. Pohjoismaissa sitä tavataan Etelä- ja Keski-Norjan ja -Ruotsin tuntureilla. Suomessa kuusamonsarakkeesta tunnetaan vain yksi kasvupaikka Oulangan kansallispuistosta Kuusamosta, joka on täysin erillinen lajin muusta esiintymisalueesta. Kuusamon esiintymä on noin 50 neliömetrin laajuinen, ja sillä kasvaa liki 1700 kuusamonsarakemätästä. Esiintymä on vaaran etelärinteen juurella kalkkipitoisen lähdepuron varrella paljaalla mineraalimaalla ja ohutturpeisella kalkkikallioalustaisella letolla. Esiintymässä on myös verkkolehtipajua ja kultarikkoa. Laji lienee levinnyt alueelle jääkauden jälkeen. Kuusamonsarake löydettiin Suomesta vuonna 1936.


title: Li Jae-Sik

text: Li Jae-Sik (s. 30. kesäkuuta 1962) on pohjoiskorealainen vapaapainija.


title: Li Jae-Sik

text: Li voitti lajissa 48 kilogramman painoluokan maailmanmestaruuden 1986 Budapestissa kukistettuaan loppuottelussa unkarilaisen Laszlo Biron, ja vuotta myöhemmin uusi mestaruutensa 1987 Clermont-Ferrandissa, missä hän voitti loppuottelussa eteläkorealaisen Sang-Ho Leen.


title: Kajaanin meijeri

text: Kajaanin meijeri oli Kainuun Osuusmeijeriin (KOM) kuulunut meijeri Kajaanissa. Meijeri oli osuusmeijerin päämeijeri 60-luvulle saakka.


title: Kajaanin meijeri

text: Kajaanin meijeri toimi vuosina 1908-1981 Kauppakadun, Asemakadun ja Niskantien rajaamalla tontilla. Tontilla sijaitsi vuonna 1940 valmistunut suuri valkoinen meijerirakennus, 1953 valmistunut toimistorakennus joka on edelleen pystyssä Asemakadun varressa, sekä vanhat vuosisadan alussa valmistuneet meijerirakennukset Kauppakadun varressa. Kauppakadun ja asemakadun risteyksessä sijaitsi jäätelöbaari Meijerin Baari, joka oli valmistunut vuonna 1950. Uudempi meijeri ja Meijerin baari purettiin nykyisten kerrostalojen tieltä 1980-1990-lukujen vaihteessa. Vanhemmat meijerirakennukset oli purettu jo aiemmin 1970-luvulla, kun meijeriä uusittiin. Meijerin tiloissa toimi viimeisinä vuosina Osto-ja myyntiliike R. Pekkarinen.


title: Laama

text: Laama ("Lama glama") on eteläamerikkalainen kesytetty sorkkaeläin, joka kuuluu laamaeläinten sukuun. Laama on jalostettu guanakosta. Laamaa käytetään Etelä-Amerikassa etupäässä kantojuhtana, ja siitä saadaan myös villaa ja lihaa.


title: Laama

text: Laaman säkäkorkeus on 120–130 senttimetriä ja paino 90–160 kilogrammaa. Laama on hevosta pienempi, mutta sen pitkä kaula tekee siitä korkean. Sukulaiseensa alpakkaan verrattuna laama on hevosmaisempi ja lihaksikkaampi. Laamoja on monenvärisiä.


title: Laama

text: Etelä-Amerikassa on kaksi puhdasta laamatyyppiä, klassinen laama ja wooly laama. Suurin osa yksilöistä on näiden tyyppien risteytyksiä.


title: Laama

text: Klassinen laama on iso, korkeajalkainen ja pitkäselkäinen. Sen pää on hevosmainen ja lyhytkarvainen ja jalat lyhytkarvaiset. Sen turkissa on pohjavilla ja karkeampi päällyskarva. Klassista laamaa käytetään usein juhtana, sillä sen villa ei takerru risukoihin kuten pitkäkarvaisen laaman.


title: Laama

text: Wooly laama on klassista laamaa pienempi ja sirorakenteisempi. Sillä on pitkä karva, ja sitä käytetään etupäässä villantuottajana.


title: Laama

text: Pienestä kasvatettu laama käyttäytyy rauhallisesti ihmisen kanssa. Laama voi sylkeä päin kun se tuntee olonsa ahdistelluksi tai kun se kinastelee ruuasta toisten laamojen kanssa.


title: Laama

text: Laama jalostettiin ilmeisesti noin 5000–6000 vuotta sitten guanakosta. Suurin osa maailman laamoista elää Boliviassa. Laamaa on käytetty Etelä-Amerikassa perinteisesti kantojuhtana. Laama pystyy kantamaan 40 kilogramman taakan. Laama on myös hyvin varmajalkainen, ja sillä on vähäinen ruuantarve esimerkiksi hevoseen verrattuna. Luonnonvarainen laama syö karkeaa heinää ja erilaisia pensaita.


title: Laama

text: Laamasta saa pieniä määriä villaa. Laama keritään yleensä joka toinen vuosi. Laaman villa on lanoliinitonta ja pehmeämpää kuin lampaanvilla. Tavallinen laamanvilla on noin 25 mikronia.


title: Laama

text: Laaman lihaa syödään Boliviassa.


title: Laama

text: Vuodesta 1975 alkaen laamoja on pidetty Etelä-Amerikan ulkopuolellakin, aluksi Pohjois-Amerikassa. Laamoja käytetään lammaslaumojen vahtikoirina, kantoeläiminä vaelluksilla, terapiaeläiminä, lenkkikavereina sekä seura- ja harrastuseläiminä.


title: S/S Peura III

text: S/S Peura III on suomalainen höyrylaiva, joka on rakennettu vuonna 1905 Lehtoniemi & Taipaleen konepajalla Joroisissa. Laiva toimi ammattiliikenteessä varppaajana Peuran sahan puukuljetuksissa. Alus upposi vuonna 1964 Kallaveteen josta se nostettiin vuonna 1980. Noston jälkeen alus kunnostettiin kauttaaltaan ja kunnostuksen jälkeen se on toiminut huvialuksena yksityisomistuksessa.


title: Sinfonia nro 10 (Beethoven)

text: Sinfonia nro 10 on Ludwig van Beethovenin sinfonia, jota hän luonnosteli vuosina 1826–1827. Beethoven kuoli kesken luonnostelutyön eikä saanut teosta valmiiksi. Keskeneräisyydestä johtuen sinfoniaa ei yleensä lueta Beethovenin sinfonioiden joukkoon, vaikka luonnokset ovatkin enimmäkseen säilyneet.


title: Lep (täsmennyssivu)

text: Lep tai LEP voi tarkoittaa ainakin seuraavia:


title: Sphoeroides

text:
Sphoeroides on pallokalojen suku, johon kuuluu noin 23 lajia.
Ne elävät enimmäkseen meressä; jotkut lajit siirtyvät jokisuiden murtoveteen kutemaan.


title: Pompeiuksen teatteri

text:
Pompeiuksen teatteri (, ) oli antiikin aikana Rooman suurin teatteri ja ensimmäinen pysyvä kivinen teatterirakennus kaupungissa. Teatterin rakennutti Gnaeus Pompeius Magnus toisena konsulikautenaan. Rakennus vihittiin 55 eaa. Campus Martiuksella.
Tertullianuksen mukaanPompeius rakensi teatterinsa kaupunginmuurien ulkopuolelle ja vihki sen Venus Victrixin temppeliksi, sillä muutoin laki ei olisi sallinut pysyvän teatterin pystyttämistä Roomaan. Plutarkhos mainitsee Pompeiuksen luomuksen esikuvaksi Mytilinin kiviteatterin, mutta se saattoi saada vaikutteita Sullan Praenesteen rakentamasta Fortuna Primigenian temppelikompleksista. Mahtava rakennus oli tarkoitettu ylläpitämään ja kasvattamaan rakentajansa, ansioituneen kenraalin, poliittista vaikutusvaltaa kansalaissotien vaivaamassa tasavallassa.


title: Pompeiuksen teatteri

text: Pompeiuksen teatterin puolikaaren muotoinen julkisivu muistutti jaottelultaan sitä huomattavasti myöhäisempää, mutta meidän päiviimme säilynyttä Colosseumia. Tabulariumissa ensi kertaa nähdyn konstruktioperiaatteen mukaisesti holvikaaria koristivat katutasossa doorilaiset, toisessa kerroksessa joonialaiset ja kolmannessa, umpinaisessa kerroksessa, korinttilaiset pylväät. Teatterin halkaisija oli 150–160 metriä ja "scaenan", näyttämön, pituus 95 metriä. Arviot teatterin istuinpaikkojen määrästä vaihtelevat kymmenestä tuhannesta 40 tuhanteen katsojaan. Rakennukseen kuului myös puutarha, pylväskäytävä ja kuuria.


title: Pompeiuksen teatteri

text: Julius Caesar murhattiin maaliskuun iduksena 44 eaa. Pompeiuksen teatteriin kuuluneessa kuuriassa, jossa senaatti kokoontui väliaikaisesti ennen Curia Julian valmistumista.


title: Pompeiuksen teatteri

text:
Keisari Augustus korjautti teatteria vuonna 32 eaa. ja teatterissa riehuneen tulipalon jäljiltä sitä korjautti keisari Tiberius vuonna 21. Myös seuraavat keisarit Caligula, Claudius ja Nero kunnostututtivat teatteria. Keisarit Domitianus ja Septimus Severus korjauttivat rakennusta ja määräsivät siihen myös muutostöitä.
Teatteria korjattiin vielä vuosina 507- 511. Vuosien 535- 554 välisenä aikana Rooman väkiluku romahti huomattavasti eikä suurelle teatterirakennukselle löytynyt enää mitään käyttöä. Rakennus sijaitsi lähellä Tiber- jokea, jonka tulvat vaurioittivat teatterin rakenteita. Vuoden 700 paikkeilla ilmestynyt pyhiinvaeltajien opaskirja mainitsee yhä rakennuksen olevan olemassa. 1100- luvulla sen raunioihin rakennettiin kaksi kirkkoa, mutta rakennuksen muoto oli yhä havaittavissa. Vuonna 1150 Johannes de Ceca ilmoittaa myyneensä "trilliumin" eli pyöreän rakennuksen Orsinien- suvun esi-isälle. Vuonna 1296 Orsinit muuttivat rakennuksen jäännökset linnoitukseksi.


title: Pompeiuksen teatteri

text: Keskiajalla raunioihin raivattiin Campo‘ de Fiori. Teatterin jäännösten kivimateriaalia käytettiin nykyäänkin olmassaoleviin rakennuksiin, kuten Palazzo della Cancelleriaan. Siinä on käytetty teatterista peräisin olevia travertiinilohkareita ja värillisestä, aikoinaan katsomoa koristaneista, kivestä veistettyjä pylväitä.


title: Pompeiuksen teatteri

text:
Teatterin pohjakaava, jota paikalle myöhemmin pystytetyt uudemmat rakennukset edelleen seuraavat, on selvästi tunnistettavissa ilmakuvissa. Teatterin pohjakaava on ikuistettu myös Vespasianuksen Rauhan temppelistä (Templum Pacis) löydettyyn monumentaaliseen karttaan ("Forma Urbis Romae").
Vuonna 1482 kirjoitti asianajaja Angelus Porticnus, että viinikellaria rakennettaessa hänen työmiehensä olivat löytäneet kookkaan kiven, jossa oli teksti "genivs theatri pompeiani". Vuonna 1525 rakennettiin Santa Maria Grotta Pintan kirkkoa ja tuolloin löydettiin marmorilaatta jossa oli teksti "Venus Victrix". 1700-luvulla rakennustöiden yhteydessä löydettiin lisää jäännöksiä.Tutkijat ymmärsivät, että ne kuuluivat paikalla aikoinaan sijainneeseen Pompeiuksen teatteriin.


title: Pompeiuksen teatteri

text: Ensimmäisenä teatterin raunioita tutki 1700- luvulla Giovanni Battista Piranesi etsauksissaan. Etsauksista näkee, että rakennelma on madaltunut huomattavasti ja siitä on jäljellä neljä suurta ovea ("vomitoria") ja pieni osa katsomoa. On huomattava, että Piranesi on ehkä yhdistänyt säilyneitä osia toisiinsa ja käyttänyt myös mielikuvitustaan täydentäessään piirrostaan.


title: Pompeiuksen teatteri

text: Ranskalainen arkkitehti Victoire Baltard teki Vitruviuksen teosten ja "Forma Urbis Romaen" pohjalta ennallistuspiirroksia teatterista vuonna 1837. Hän myös teetti kaivauksia Largo dei Librailla ja Piazza del Satirilla jotta saataisiin selville rakennelma tarkka sijainti ja koko. Hänen piirroksensa ovat olleet pohjana myöhemmille tutkimuksille.


title: Pompeiuksen teatteri

text: Alueella tehtiin tutkimuksia myös kahden seuraavan vuosikymmenen aikana. Niitä ei dokumentoitu. Seuraavat merkittävät tutkimukset tehtiin 1865.


title: Pompeiuksen teatteri

text: Vuoden 1865 kaivaukset teetti Palazzo Pion omistaja Pietro Righetti, joka oli rakennuttamassa palazzoonsa lisärakennusta. Työläiset löysivät tuolloin Venus Vitrixin temppelin perustukset. Righetti määräsi arkkitehti Luigi Gabetin jatkamaan kaivauksia ja tuolloin löydettiin pronssipatsas, jonka nimi on nykyään Hercules Righetti. Se löydettiin hautautuneena kaatuneen seinän alta läheltä Venus Vitrixin temppelin perustuksia. Paavi Pius IX osti sen ja patsas on nykyään näytteillä Vatikaanin museossa. Rakennuksen jäänteistä on löydetty myös muita patsaita, kuten muusa Melpomenen patsas. Napoleonin joukot toivat sen Pariisiin Louvreen vuonna 1803.


title: Pompeiuksen teatteri

text: Uusia kaivauksia tehtiin vuonna 2001. Nykyaikainen kunnallistekniikka, jossa kadun alla kulkee tietoliikennekaapeleita, vesi- ja kaasuputkia on tehnyt kaivauksista erittäin hankalia. Tuolloin löydettiin aikaisemmin tuntematon, maahan hautautunut huone. Lisäksi ne antoivat entistä tarkempaa tietoa rakennuksen ulkorajoista. Kaivaukset ovat erittäin hankalat tehdä, sillä vaarana on päälle tehtyjen uudempien rakennusten sortuminen.


title: Pompeiuksen teatteri

text: Vuonna 2003 tehtiin jälleen kaivauksia. Nyt löydettiin eläinten luita, ruukunpaloja ja keittoastioiden sirpaleita 1200-luvulta alueelta, joka on ollut koskematon 1400-luvulta alkaen. Lisäksi löydettiin jäänteitä freskoista. Freskot on maalattu todennäköisimmin keisari Domitianuksen teettämien kunnostustöiden yhteydessä.


title: Kyme

text: Kyme (, ) voi viitata seuraaviin:


title: Lauren Conrad

text: Lauren Katherine Tell (o.s. "Conrad"; s. 1. helmikuuta 1986 Laguna Beach, Kalifornia, Yhdysvallat) on yhdysvaltalainen televisiotähti, näyttelijä, muotisuunnittelija ja kirjailija. Hänet tunnetaan myös nimellä L.C. Lauren tuli tunnetuksi reality-sarjoista "" ja "The Hills". Sarjat käsittelevät hänen elämäänsä ja etenemistään muodinalalla.


title: Lauren Conrad

text: Lauren Conrad syntyi Laguna Beachissä, Kaliforniassa. Hänellä on kaksi nuorempaa sisarusta. Breanna ja Brandon Conrad. Breanna oli myös mukana n viimeisellä tuotantokaudella. Lauren Hän haki Laguna Beachin lukioon, jonka jälkeen hän muutti San Franciscoon ennen kuin asettui Los Angelesiin.


title: Lauren Conrad

text: Lauren esiintyi viimeisen opiskeluvuotensa aikana MTV:n reality-sarjassa "Laguna Beach". Valmistuttuaan 2004 hän pääsi opiskelemaan Academy of Art Universityyn San Franciscossa, jossa hän opiskeli yhden lukuvuoden ajan. Hän palasi kotiin "Laguna Beach"in toisen tuotantokauden jaksojen kuvausten ollessa käynnissä, ja alkoi käydä paikallista lukiota, kunnes siirtyi opiskelemaan Fashion Institute of Design and Merchandisingiin.


title: Lauren Conrad

text: "The Hills" -sarjan ensimmäisen tuotantokauden ensimmäinen jakso nähtiin ensimmäisen kerran MTV:llä toukokuussa 2006. Sarja käsittelee Laurenin muuttoa Los Angelesiin, työskentelyä muotialalla ja hänen ja ystäviensä yksityiselämää, mukaan lukien Laurenin kämppäkaverin Heidi Montagin elämää.


title: Lauren Conrad

text: MTV:llä nähtiin The Hills:n toinen tuotantokausi, jota kuvattiin vuoden 2006 loppukesästä vuoden 2007 alkuun saakka. Sarjan kolmas tuotantokausi ilmestyi elokuussa 2007. Suunnilleen vuoden kuluttua Yhdysvalloissa ilmestyi neljäs tuotantokausi. Viides tuotantokausi käynnistyi Yhdysvalloissa huhtikuussa 2009. Conradin mukaan viides tuotantokausi olisi viimeinen, jossa hän on vakituisesti mukana.


title: Lauren Conrad

text: Conradin ensimmäinen työ muotialalla oli harjoittelijan paikka Teen Voguella. Samoihin aikoihin kuvattiin "The Hills" -sarjan ensimmäistä tuotantokautta.


title: Lauren Conrad

text:
Nykyään Conrad työskentelee oman vaatemallistonsa Paper Crownin parissa. Conrad on kirjoittanut "LA Candy" -trilogian, joka perustuu hänen omiin kokemuksiinsa tosi-tv -sarjassa. Trilogian lisäksi Conrad on kirjoittanut "The Fame Game" -romaanin sekä Beauty- ja Style-kirjat. Viimeisin Conradin kirja Infamous julkaistiin vuonna 2013.
Conrad on myös julkaissut oman malliston Kohl'sille vuonna 2009 sekä vuonna 2015.Vuonna 2004 Lauren seurusteli Stephen Collettin kanssa. ja vuonna 2005 Jason Wahlerin kanssa. Samaan aikaan he kuvasivat Laguna Beachia. muutettuaan Los Angelesiin ja alkaessa kuvata the Hillsiä Lauren ja Jason päättivät aloittaa suhteensa uudestaan vuonna 2006, mutta suhde päättyi uudestaan jo vuonna 2007.


title: Lauren Conrad

text: Laurenin kuuluisin suhde oli hänen ja The Hilssissä mukana olleen Brody Jennerin on off suhde. Suhde kesti aina vuodesta 2007 vuoteen 2010 saakka. Lauren ja Brody erosivat hyvinä ystävinä.


title: Lauren Conrad

text: Vuoden 2012 helmikuussa Lauren kertoi seurustelevansa William Tell nimisen muusikon kanssa. Syyskuussa 2013 Conrad ja Tell muuttivat yhteiseen kotiin ja menivät kihloihin. 13. syyskuuta 2014 Conrad ja Tell menivät naimisiin ja Lauren vaihtoi virallisesti sukunimensä Conradista Telliksi.


title: Villan tammireunus

text: Villan tammireunus on Naantalissa, Luonnonmaalla sijaitseva vuonna 2003 perustettu noin 1,4 hehtaarin kokoinen luonnonsuojelualue. Tammireunus koostuu yli kahdestakymmenestä, läpimitaltaan vähintään kahdenkymmenen senttimetrin paksuisista tammista, sekä useista vaahteroista. Alue täyttää luontaisesti syntyneen, merkittäviltä osin jaloista lehtipuista koostuvan metsikön kriteerit. Suojeluperusteena oli Luonnonsuojelulain 29 § luontotyyppirajaus.


title: Villan tammireunus

text: Suojelualue kuuluu Raision kaupungin omistamaan 54 ha kokoiseen virkistysalueeseen Villan tilaan.


title: Johannes Longi

text: Johannes Longi () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan Valkoisen Armeijan tykistön riveissä.


title: Johannes Longi

text: Longin vanhemmat olivat maanviljelijä Niku Longi ja Aimo Maria Koisti. Hänet vihittiin avioliittoon vuonna 1921 Aina Rämön kanssa. Hän kävi kansakoulun ja Kuormastovääpelikurssin vuonna 1925.


title: Johannes Longi

text: Longi työskenteli maanviljelijänä kotitilallaan ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 17. joulukuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella.


title: Johannes Longi

text:
Longi astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykisiön 1. patteriin, jonka mukana hän otti osaa sisällissodan taisteluihin Messukylässä ja Tampereella taisteluihin. Hänet sijoitettiin Tampereen valtauksen jälkeen suoritetussa tykistön uudelleen muodostamisessa Jääkäritykistöprikaatin 1. patteriston 1. patteriin koulutusaliupseeriksi ja hän otti osaa sen mukana taisteluihin Kämärän asemalla ja Viipurissa.
Longi palveli sisällissodan jälkeen Suomen tykistökoulussa, josta hänet siirrettiin 8. lokakuuta 1918 Kenttätykistörykmentti 1:n 6:nnen ja 10. tammikuuta 1919 alkaen Kenttätykistörykmentti 3:n 3:nnen sekä 23. huhtikuuta 1919 alkaen 8:nnen ja 20. tammikuuta 1921 alkaen 7. patterin vääpeliksi. Longi erosi armeijasta 15. toukokuuta 1920 ja hoiti sen jälkeen kotitaloaan Muolaassa. Takaisin armeijan palvelukseen hän astui 1. lokakuuta 1921 ja hänet sijoitettiin kuormastovääpeliksi Raskaan tykistörykmentin I patteristoon. Rykmentin rehuvaraston hoitajaksi hänet siirrettiin 1. elokuuta 1928. Tykistöstä hänet siirrettiin 1. toukokuuta 1934 viestiosaston vääpeliksi Polkupyöräpataljoona 2:een, josta hänet komennettiin 3. toukokuuta 1935 Kannaksen sotilaspiirin käytettäväksi Perkjärven leirille. Perkjärveltä hänet siirrettiin 27. helmikuuta 1937 Kankaanpään kertausharjoituskeskukseen.


title: Johannes Longi

text: Longi toimi talvisodan ja välirauhan aikana Kankaanpään Kertausharjoituskeskuksessa, josta hänet siirrettiin myöhemmin 10. Prikaatin I pataljoonan elintarviketäydennyspaikan päälliköksi. Jatkosodan puhjettua hänet siirrettiin varastomieheksi 14. Divisioonan EKM:ään. Sotien jälkeen hän palveli Jalkaväkirykmentti 10:ssä (myöhemmin Jalkaväkirykmentti 3), josta häne erosi vakinaisesta palveluksesta vuonna 1945. Myöhemmin hän työskenteli työnjohtajana Kaukas Oy:llä Lieksassa vuoteen 1947 saakka, jolloin hän siirtyi Friitalan Nahkatehdas Oy:n palvelukseen ja palveli yrityksessä vuoteen 1953 saakka. Hänet haudattiin Ulvilan vanhaan hautausmaahan.


title: Anne Hänninen

text: Anne Hänninen (s. 7. helmikuuta 1958 Rautalampi) on Hämeenlinnassa asuva kirjailija. Hän on opiskellut muun muassa kirjallisuutta ja tiedotusoppia. Hännisen muista kiinnostuksen kohteista mainittakoon kuvataide, valokuvaus ja luonto.


title: Anne Hänninen

text: Hännisen tuotanto käsittää pääasiassa runoja, mutta useissa runokokoelmissa on mukana aforismeja. Hänen runojaan on julkaistu myös useissa antologioissa, ja niitä on käännetty ruotsiksi, englanniksi, venäjäksi ja islanniksi.


title: Social Democratic and Labour Party

text: Social Democratic and Labour Party (SDLP, iiriksi "Páirtí Sóisialta Daonlathach an Lucht Oibre") on pohjoisirlantilainen puolue. SDLP on nationalistinen puolue, jonka tavoitteena on yhdistynyt Irlanti.


title: Mark Durkan

text: Mark Durkan (s. 26. kesäkuuta 1960, Derry, Pohjois-Irlanti) on nationalistinen pohjoisirlantilainen poliitikko, joka toimi Social Democratic and Labour Partyn puheenjohtajana vuosina 2001–2010.


title: Mark Durkan

text: Vuosina 2001–2002 Durkan toimi Pohjois-Irlannin ensimmäisen ministerin varamiehenä.


title: Seamus Mallon

text: Seamus Mallon (s. 1936, Armagh'n kreivikunta, Pohjois-Irlanti) on nationalistinen pohjoisirlantilainen poliitikko, ja Social Democratic and Labour Partyn jäsen. Vuosina 1999-2001 Durkan toimi Pohjois-Irlannin ensimmäisen ministerin varamiehenä.


title: Martin McGuinness

text: James Martin Pacelli McGuinness, iiriksi "Máirtín Mag Aonghusa", (23. toukokuuta 1950 Derry, Pohjois-Irlanti – 21. maaliskuuta 2017 Derry) oli pohjoisirlantilainen poliitikko ja Sinn Féin -puolueen jäsen. Vuodesta 2007 McGuinness toimi Pohjois-Irlannin apulaisensimmäisenä ministerinä.


title: Martin McGuinness

text: McGuinness oli entinen IRA:n kenttäkomentaja. Hän sanoi eronneensa IRA:sta jo vuonna 1974, mutta vuonna 1987 tapahtunut Enniskillenin pommi-isku, jossa kuoli 11 ja haavoittui 63 protestanttia, vakuuttivat hänet siitä, että IRA:n on ryhdyttävä etsimään rauhanomaista ratkaisua Britannian kanssa.


title: Brigetio

text: Brigetio oli roomalaisten sotilasleiri Pannoniassa nykyisen Szőnyn paikalla Unkarin pohjoisrajalla. Se oli auxilia-joukkojen tukikohta jo suunnilleen vuodesta 50, mutta vuonna 97 sinne sijoitettiin Rooman varsinaisen armeijan legioona. Vuonna 212 keisari Caracalla antoi Brigetiolle colonian arvon. Brigetion leirin koko oli 540x430 metriä, ja se oli yksi alueen tärkeimmistä linnoituksista. Vuonna 214 provinssien rajoja muutettiin niin, että Brigetio siirrettiin Ala-Pannonian puolelle; sitä ennen se oli ollut Ylä-Pannoniassa


title: Kustaa Loukola

text: Kustaa Nestori Loukola () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana. Myöhemmissä Suomen sodissa hän toimi kaukopartiotoiminnassa esikunnissa ja itse kaukopartioissa.


title: Kustaa Loukola

text: Loukolan vanhemmat olivat työmies Jaakko Loukola ja Kaisa Kärnä. Loukola kävi kansakoulun ja suoritti sen jatkokurssin. Hänet vihittiin avioliittoon vuonna 1920 Ella Liimatan kanssa, joka kuoli vuonna 1934. Loukola avioitui uudelleen vuonna 1939 Alma Katariina Uusihannin kanssa.


title: Kustaa Loukola

text: Loukola työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 7. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Kustaa Loukola

text: Loukola astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 7. jääkäripataljoonan 3. komppaniaan. Hän otti osaa sisällissodan taisteluihin Tampereella ja Aittolahdessa, Lyykylässä, Mannikkalassa ja Talissa.


title: Kustaa Loukola

text: Loukola toimi sisällissodan jälkeen komppanianvääpelinä 3. Jääkärirykmentin 4. komppaniassa, joka tunnettiin myöhemmin nimillä Savon jääkärirykmentti 3 ja Uudenmaan rykmentti. Hänet siirrettiin 1. lokakuuta 1923 alkaen II pataljoonan kuormastovääpeliksi ja 8. lokakuuta 1925 alkaen 2. komppanian vääpeliksi. Loukola erosi armeijasta 31. maaliskuuta 1927 ja työskenteli sen jälkeen pienviljelijänä Raudussa. Viljelijän töidensä ohella hän toimi myös Raudun suojeluskunnan paikallispäällikön 15. huhtikuuta 1928 – 1. helmikuuta 1935 välisen ajan ja Viipurin suojeluskuntapiirin XIII alueen päällikkönä 1. marraskuuta 1931 – 15. toukokuuta 1932 välisen ajan. Myöhemmin hän toimi Yleisesikunnan alaisten raja-asemien hoitajana Raudussa vuonna 1938 ja Terijoella vuonna 1939.


title: Kustaa Loukola

text: Talvisotaan Loukola komennettiin tiedustelu-upseeriksi Päämajan Tiedusteluosastolle. Välirauhan aikana hän toimi Yleisesikunnan raja-aseman hoitajana Rautjärvellä, kunnes jatkosodan puhjettua hänet siirrettiin tiedustelu-upseeriksi Päämajan 1. tiedustelukomppaniaan (Osasto Vehniäinen, myöhemmin osana Erillinen pataljoona 4:ää). Hän palveli kyseisessä joukossa koko sodan ajan ja haavoittui tänä aikana kaukopartiomatkalla vuonna 1942 Syvärillä. Hänet haudattiin Lappajärvelle. Loukola tunnettiin yleisesti lempinimellä "Isä".


title: Tanssii tähtien kanssa (4. tuotantokausi)

text: Tanssii tähtien kanssa -televisiosarjan neljäs tuotantokausi esitettiin MTV3-kanavalla keväällä 2009. Sarjassa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta.


text: Tuotantokauden ensimmäinen jakso – jossa muisteltiin edellisen kauden tapahtumia – esitettiin 1. maaliskuuta 2009, ja se keräsi keskimäärin 1 001 000 katsojaa. Ensimmäinen pari pudotettiin kilpailusta kaksi viikkoa myöhemmin. Kauden finaali näytettiin 10. toukokuuta 2009, ja viikkoa myöhemmin esitettiin koostejakso, jossa kerrattiin kauden tapahtumia.


text: Neljännellä kaudella tuomarina jatkoi Marco Bjurström ja hänen uutena parinaan Vappu Pimiä. Tuomaristo pysyi muuten samana, mutta Susanna Rahkamo korvasi aiemmalla kaudella olleen Johanna Rusanen-Kartanon.


text: Taustavärit:


text: Keskiarvot on pyöristetty kymmenesosien tarkkuuteen.Satu Tuomisto ja Janne Talasma esittivät finaalissa "Jai Ho" -kappaleeseen sovitetun koreografian, johon oli sekoitettu muutamia latinalaistansseja, muun muassa cha-chata, sambaa ja paso doblea. Esityksessä oli käytetty hyväksi itämaista kulttuuria, joka ilmeni esimerkiksi parin puvustuksesta. Pirkko Mannola ja Mika Jauhiainen puolestaan esittivät "Myrskyluodon Maija" -kappaleen, joka oli koreografisesti lähinnä valssia.Neljännen tuotantokauden juontajina toimivat Marco Bjurström, joka on juontanut kaikki aiemmat kaudet sekä kolmannella kaudella kisannut Vappu Pimiä. Aikaisempien vuosien tapaan Bjurström toimi juontajana tanssisalin puolella ja Pimiä haastatteli pareja takahuoneessa.


text: Tuomariston puheenjohtajana toimi Jukka Haapalainen, joka on ollut tuomarina sarjan kaikilla tuotantokausilla. Tuomareina jatkoivat edellisen kauden tapaan myös Jorma Uotinen sekä Helena Ahti-Hallberg. Tuomariston uusin jäsen oli Susanna Rahkamo, joka korvasi tuomaristossa edellisellä kaudella olleen Johanna Rusanen-Kartanon.


text: Neljännellä kaudella nähtiin erikoisesiintyjinä seuraavat esiintyjät:


title: A Bigger Bang

text: A Bigger Bang on The Rolling Stonesin 22. studioalbumi, joka julkaistiin 5. syyskuuta 2005.


title: Einari Karvetti

text: Frans Einari Karvetti (ent Karlström) (16. huhtikuuta 1897 Naantalin maalaiskunta – 20. marraskuuta 1979 Naantali) oli naantalilainen kansanedustaja ja maanviljelysneuvos.


title: Einari Karvetti

text: Kansanedustajana Karvetti toimi Maalaisliitossa vuodesta 1933 vuoteen 1945.


title: Einari Karvetti

text: Vuosina 1945–1962 Einari Karvetti toimi Lounais-Suomen Osuusteurastamon toimitusjohtajana, kunnes hänen poikansa Mauri Karvetti siirtyi toimitusjohtajaksi Einarin jäädessä eläkkeelle 65-vuotiaana.


title: Einari Karvetti

text: Muita tehtäviä olivat muun muassa presidentin valitsijamies viitenä kertana sekä useiden valtuustojen ja neuvostojen puheenjohtajuus ja jäsenyys.


title: Einari Karvetti

text: Naantalissa sijainnut Karvetin tila siirtyi 1927 Einari Karvetin omistukseen. Einari Karvetti oli koulutukseltaan agronomi ja toimi muiden tehtävien ohessa maanviljelijänä 1921–1960.


title: Leif Holmqvist

text: Leif ”Honken” Holmqvist (s. 12. marraskuuta 1942 Gävle, Ruotsi) on entinen ruotsalainen jääkiekkoilija. Maalivahtina pelannut Holmqvist on yksi kolmesta pelaajasta, jotka ovat voittaneet Ruotsin vuoden jääkiekkoilijan tittelin (”kultainen kiekko”) kahdesti. Hän pelasi 202 A-maaottelua.


title: Leif Holmqvist

text: Hän edusti aktiiviaikoinaan AIK-joukkuetta 1965–1973 ja 1974–1975, jolloin pelasi tukholmalaisseuran riveissä kaikkiaan 269 sarjaottelua.


title: Leif Holmqvist

text: Holmqvist nimettiin turnauksen parhaaksi maalivahdiksi vuoden 1969 jääkiekon MM-kisoissa. ”Honken” valittiin IIHF Hall of Famen jäseneksi 1999.


title: Kalevala kuvataiteissa

text: Kalevala kuvataiteissa tarkoittaa piirustuksia, maalauksia, veistoksia, valokuvia, taideteollisuutta, arkkitehtuuria, videoteoksia, installaatioita, performansseja tai mitä tahansa Kalevalaan, Kantelettareen tai niiden mukaelmiin liittyviä kuvituksia tai muuta aineistoa. Aihe on niin yleinen, että Suomen taiteessa puhutaan myös Kalevala-taiteesta.


title: Kalevala kuvataiteissa

text: Suomen kansanrunoutta alettiin kuvittaa jo ennen kuin Kalevala julkaistiin. Erilaiset kansalliseepoksen tulkinnat, uudelleentulkinnat, mielikuvat ja muunnelmat ovat eläneet rikkaina nykyaikaan asti. Kalevalan visualisointi liittyy usein muihin ilmaisumuotoihin, kuva kytkeytyy sanaan ja ne liittyvät musiikkiin.


title: Kalevala kuvataiteissa

text: Kalevala-taidetta tutkinut Adriaan van der Hoeven kartoitti yhteensä 2 500 aiheesta vuosina 1850–2000 tehtyä kuvataideteosta – maalauksia, grafiikkaa, veistoksia, kuvituksia, sarjakuvia ja luonnoksia. Ensimmäinen Kalevala-taiteen nousukausi sijoittui vuosille 1855–1865, toinen 1800-luvun loppuun. Seuraava oli 1930-luvulla ennen toista maailmansotaa ja viimeisimmät noin vuodelle 1985 ja 1900-luvun loppuun. Kalevalan kuvituskilpailuja järjestettiin muun muassa vuosina 1885, 1891, 1933, sekä Kalevala-veistoskilpailu 1938 ja julistekilpailu 1985.


title: Kalevala kuvataiteissa

text: Van der Hoevenin mukaan taiteilijat suosivat Kalevalan runoista eniten Kullervon ja Lemminkäisen tarinoita. Henkilöhahmoista Väinämöinen on ylivoimaisesti suosituin, ja kuvatuin naishahmo on Aino, vaikka Marjatta esiintyy joinakin kausina häntä useammin. Tutkijan mukaan Kullervon ja Lemminkäisen kuva-aiheiden esiintyminen Suomen taidehistoriassa ovat toistensa peilikuvia: kun toisen suosio kasvaa, toisen laskee. Kullervon suosio on osoitus vahvemmasta kansallistunteesta aikoina, jolloin Suomen kansallinen koskemattomuus tuntui olevan uhattuna. Väinämöisen ja Lemminkäisen suosio ajoittuu yhteiskunnallisesti rauhallisempiin ajanjaksoihin.


title: Kalevala kuvataiteissa

text: Kansallisen identiteetin muodostaminen, lujittaminen ja puolustaminen historian eri vaiheissa vaikutti siihen, mitä taiteilijat milloinkin Kalevalasta aiheikseen valitsivat.


title: Kalevala kuvataiteissa

text: Kiinnostus suomalaista kansanrunoutta kohtaan kasvoi, kun Suomi irrotettiin Ruotsista ja liitettiin Venäjän keisarikuntaan vuonna 1809. Varhaisin tunnettu kuva Väinämöisestä on Erik Cainbergin reliefissä "Väinämöinen soittaa kannelta" vuodelta 1814. Teos tehtiin Turun akatemiatalon juhlasaliin, ja se on samalla ensimmäinen Kalevala-aiheinen teos Suomen taiteen historiassa. Reliefi syntyi huomattavasti ennen Kalevala-eeposta, eikä kuvanveistäjällä ollut minkäänlaista Väinämöisen kuvaa mallinaan.


title: Kalevala kuvataiteissa

text:
Kalevalainen kansanrunous liitettiin alkuvaiheessa sivistyneistön piirissä osaksi eurooppalaista tieteellistä ja taiteellista keskustelua. Esimerkiksi Cainberg sai seuraavanlaisia ohjeita Väinämöisen kuvaamiseksi:”Wäinämöinen, suomalaisten sekä Mercurius että Orpheus, tulen, veneen ja lyyran keksijä, kaikkien taiteiden suojelusjumala…”
Kalevalaan liittyvä innostus sai tukea myös Ruotsista, jossa Gööttiläinen liitto pyrki luomaan kansallisen ajattelutavan muinaisten germaanien hengessä. Aluksi kalevalaiset kuvitus- ja maalausaiheet perustuivat mytologiseen kuvataiteeseen, jota edusti muun muassa R. W. Ekman.


title: Kalevala kuvataiteissa

text: Mytologian kuvittamista alettiin kuitenkin arvostella. Esimerkiksi arvovaltainen C. G. Estlander tuomitsi Ekmanin suuren "Väinämöisen soitto" -maalauksen ”mytologisena roskana”. Mutta maalauksella oli myös puolustajansa: Sakari Topelius, joka käytti nimimerkkiä ”Bore”, kirjoitti Ekmanin maalauksesta erittäin innostuneen arvion "Helsingfors Dagbladiin":”…tämä maalaus on koostettu kuva Suomen kansan kaikkein suloisimmista lapsuudenunelmista, tämä maalaus on itsessään suomalainen eepos.”


title: Kalevala kuvataiteissa

text: Myös kuvanveistäjä C. E. Sjöstrand tulkitsi Kalevala-aiheita antiikin kuvanveiston ihanteiden valossa.


title: Kalevala kuvataiteissa

text: Akseli Gallen-Kallelan kiinnostus kansanperinteeseen ja Kalevalaan syntyi opiskeluaikana, ja se kesti läpi hänen elämänsä. Gallen-Kallela kumosi varhaisen romanttisen ja klassisen, akateemisen ja mytologisen Kalevala-kuvauksen realistisemmalla ja osittain symbolistisella tyylillään. Hänen tunnetuimmat Kalevala-maalauksensa "Aino-triptyykki", "Kullervon kirous" tai "Sammon puolustus" ovat saaneet lukuisia uudelleentulkintoja. Näitä ovat muun muassa Mauri Kunnaksen kuvakirja "Koirien Kalevala" (1992), Sirpa Alalääkkölän maalaus "Aino-triptyykki" (1988), Don Rosan Kalevala-teemainen Aku Ankka -sarjakuva "Sammon salaisuus" ja Jouko Lehtolan valokuvat.


title: Kalevala kuvataiteissa

text: Karelianistien kuvia, muistoja ja mielikuvia tukivat I. K. Inhan valokuvat, kirjoitukset ja kirjat. Hän kulki Lönnrotin jalanjälkiä Karjalaan kuvausmatkoillaan, tallentaen sekä runonlaulajien kasvoja, rakennettua ympäristöä, että laajoja maisemien panoraamoja.


title: Kalevala kuvataiteissa

text: Kalevala ja kalevalaiset aiheet toivat paljon aiheita tekstiilitaiteeseen, koristeaiheisiin ja arkkitehtuuriin. 1800- ja 1900-lukujen taitteessa kalevalaisuus liittyi usein kokonaistaideteosten ideoihin. Nykyarkkitehtuuriin kalevalaisuus on tuonut vaihtoehtoisuutta ja orgaanisia muotoja, kuten Pauanteen rakennukset Kaustisella (1988–1989).


title: Kalevala kuvataiteissa

text: Vahvaa koristeellista symbolismia ja jugend-tyyliä tavoitteli Kalevala-aiheisissa maalauksissaan Joseph Alanen (1885–1920). Aino-, Kullervo- ja Marjatta-teemat kiehtoivat Wäinö Aaltosta ja Alpo Sailo veisti kuuluisien runonlaulajien Petri Shemeikan ja Larin Parasken patsaat.


title: Kalevala kuvataiteissa

text: Kansalliset teemat olivat suosiossa 1930-luvulla, jolloin 1931 kuolleen Gallen-Kallelan Kalevala-kuvitus nostettiin "oikeanlaiseksi" esikuvaksi. Vaasalainen Eemu Myntti edusti toisenlaista, värikästä ja shamanistista kalevalaista kuvitusta käyttäen muun muassa kultaväriä "Ilmatar"-maalauksessaan (1932). Kalevala on saanut myös useita uskonnollisia ja teosofisia tulkintoja kuvataiteessa, kuten Matti Visannin Kalevalan kuvitukset 1935–1938, selvänäkijä Aleksanteri Huttusen maalaukset ja Heikki W. Virolaisen rituaalinomaisiin asentoihin ja tyyliteltyyn muotokieleen perustuvat maalatut puuveistokset.


title: Kalevala kuvataiteissa

text: Modernia vapaamuotoisuutta ja intensiivistä tunnetta edustavat Jaakko Sieväsen informalistiset maalaukset Lemminkäisen äiti -teemasta.


title: Kalevala kuvataiteissa

text:
Uusia tulkintoja Kalevalaan etsivät Alpo Jaakolan maalaukset ja veistokset, Matti Waskilammen grafiikka tai Kalervo Palsan maalaukset, kuten "Kullervo" (1983). Hannu Väisäsen abstrakteja, symbolistisia ja esittäviä aiheita yhdistelevä Kalevalan kuvitus julkaistiin 1999.
”Hän tavoitteli Kalevalan runojen rytmiä lukemalla ääneen eeposta ateljeessaan Pariisissa. Omat kädet, guinealaiset pihdit ja matkaradion osien muodot toistuvat ornamenttien tavoin Väisäsen teoksissa ja kuvaavat runojen poljentoa.”


title: Kalevala kuvataiteissa

text: Petri Hiltunen on piirtänyt sanomalehtisarjakuvaa "Väinämöisen paluu".


title: Kalevala kuvataiteissa

text: Vuonna 1931–1933 Pavel Filonovin ryhmä Neuvostoliitossa työskenteli Kalevalan kuvituksen parissa Academia-kustannusyhtiölle. "Kalevala kuvissa" -kirjassa mainitaan suomalaisia Kalevalan ja Kantelettaren, sekä niiden mukaelmien kuvituksia yhteensä 65. Seuraavassa muutamia niistä.


title: Guldpucken

text: Guldpucken on ruotsalainen urheilupalkinto, jonka "Expressen" ja Ruotsin jääkiekkoliitto jakavat kunkin kauden parhaalle pelaajalle sekä Ruotsin pääsarja Elitserien että Ruotsin jääkiekkomaajoukkue huomioiden. Guldpucken on jaettu vuodesta 1956.


title: Guldpucken

text: Lähde


title: Belvárosin seurakuntakirkko

text: Belvárosin seurakuntakirkko on Pestin vanhin rakennus Budapestissä, Unkarissa. Se sijaitsee Belvárosin kaupunginosassa Budapestin V osa-alueella, Erzsébetin sillan kupeessa.


title: Belvárosin seurakuntakirkko

text:
Kirkko on rakennettu vuonna 1046. Kirkossa on vielä vanhempia osia, sillä roomalaisaikaisen Contra Aquincumin vanhan linnoituksen kiviä käytettiin sen rakentamiseen 1000-luvulla.
Mongolit tuhosivat kirkon, ja se rakennettiin uudelleen ensin romaaniseen ja 1400-luvulla goottilaiseen tyyliin. Vuonna 1241 kaupunkilaiset piileksivät kirkossa tataarien hyökkäyksen aikana, mutta joutuivat joukkomurhan uhreiksi. Turkkilaisvallan aikana kirkko muutettiin moskeijaksi, ja 1702 se siirtyi jesuiitoille, jotka palauttivat sen kristilliseksi kirkoksi. Siihen lisättiin 1700-luvulla kaksi barokkitornia ja nykyinen julkisivu. Vuonna 1808 lisättiin rokokootyylinen saarnastuoli.


title: Belvárosin seurakuntakirkko

text:
Franz Liszt asui lähistöllä, ja hänen teoksensa Missa Choralis kantaesitettiin kirkossa vuonna 1872.
Kirkossa säilytetään Pyhän Gellértin ja Pyhän Lászlón jäännöksiä.


title: Motala & Vadstena Tidning

text: Motala & Vadstena Tidning on Motalassa Ruotsissa pääpaikkaansa pitävä ja Motalan ja naapurikunta Vadstenan asioita käsittelevä maanantaista lauantaihin ilmestyvä tabloid-kokoinen sanomalehti. Lehti on perustettu vuonna 1868. Lehden toimitusjohtajana toimii Boine Gepertz ja päätoimittajana Stefan Pettersson. Lehden levikki oli vuonna 2009 noin 10 900 kappaletta, ja lukijoita sillä oli samaan aikaan noin 27 000.


title: Motala & Vadstena Tidning

text: Motala & Vadstena Tidningissä on muun muassa uutisia, kilpailuja ja mainoksia. Lehti julkaistaan myös sähköisesti.


title: David Mamet

text: David Alan Mamet [mämit] (s. 30. marraskuuta 1947 Chicago) on yhdysvaltalainen kirjailija, esseisti, näytelmäkirjailija, käsikirjoittaja ja elokuvaohjaaja. Hänen tekstinsä tunnetaan taitavasta ja iskevästä, usein vulgääristäkin dialogista sekä miehisyyden tutkiskelusta. Suomessa, kuten muuallakin, Mamet tuli ensin tunnetuksi näytelmistään ja myöhemmin elokuvakäsikirjoituksistaan ja -ohjauksistaan.


title: David Mamet

text: Mametin elokuvien ja näytelmien vahvana teemana ovat usein ihmisten väliset valtasuhteet ja luottamuksen rikkoontuminen. Hän on usein tunnustanut esikuvakseen englantilaisen näytelmäkirjailijan Harold Pinterin.


title: David Mamet

text: Läpimurto dramaatikkona tapahtui 1975 näytelmällä "American Buffalo", rojukauppaan sijoittuvalla kolmen miehen draamalla, jossa kehitellään arvokkaan kolikon ryöstöä.


title: David Mamet

text: Mamet sai Pulitzer-palkinnon näytelmällä "Glengarry Glen Ross" (1984). Elokuvakirjoittajana hän on ollut Oscar-ehdokkaana elokuvista "Ratkaisun hetki" (1982) ja "Wag the Dog – häntä heiluttaa koiraa" (1997).


title: David Mamet

text: Yksi Mametin puhutuimpia ja provokatiivisimpia näytelmiä on seksuaalista ahdistelua yliopistomaailmassa käsittelevä "Oleanna" (1992).


title: David Mamet

text: David Mamet teki ohjaajandebyyttinsä elokuvalla "Pelin henki" ("House of Games") vuonna 1987. Se on kuvaus älykkäästä huijauksesta, kuten ovat kaksi muutakin hänen elokuvaansa "Espanjalainen vanki" ("The Spanish Prisoner", 1997) ja "Ryöstö" ("Heist", 2001). Useat hänen elokuva-ohjauksensa sijoittuvat väkivaltaisten rikosten maailmaan ("Things Change", 1988, "Homicide", 1991, ja "Spartan", 2004).


title: David Mamet

text: Mamet on myös luonut Yhdysvaltain armeijan salaisista erikoisjoukoista kertovan televisiosarjan "Kasvottomat sotilaat", jota tehtiin neljä tuotantokautta 2006–2009. Näytelmien ohella Mamet on kirjoittanut kolme romaania: "The Village" (1994), "The Old Religion" (1997) ja "Wilson: A Consideration of the Sources" (2000). Niitä ei ole suomennettu. Esseissään Mamet on kirjoittanut erityisen paljon elokuvateollisuudesta ja juutalaisuudesta. Vuonna 2013 ilmestyi kolmen lyhytromaanin kokoelma Three War Stories.


title: David Mamet

text: Vuonna 2008 Mamet julkaisi Village Voice -lehdessä artikkelin "Why I Am No Longer a 'Brain-Dead Liberal'", jossa hän selosti hylänneensä aiemman vapaamielisen ja poliittisesti korrektin maailmankatsomuksensa, ja omaksuneensa vanhoillisia ja edistyksenvastaisia arvoja ja näkemyksiä.


title: David Mamet

text: David Mametin näytelmä "Race" sai ensi-iltansa New Yorkin Broadwayllä joulukuussa 2009. Se kertoo kolmesta juristista, kahdesta mustaihoisesta ja yhdestä valkoihoisesta, joille tarjoutuu mahdollisuus puolustaa valkoista miestä, jota syytetään rikoksesta mustaa naista kohtaan.


title: David Mamet

text: Näytelmä "The Anarchist" sai ensi-iltansa Broadwayllä syksyllä 2012. Näytelmässä on kaksi henkilöä, vanginvartija ja aktivistitaustainen vanki. Mametin uusin, niin ikään kahden roolihahmon näytelmä "China Doll" saa ensi-iltansa Broadwaylla joulukuussa 2015. Näytelmässä äveriäs liikemies on ostanut juuri lentokoneen naisystävälleen ja käy asioita läpi assistenttinsa ja yhteistyökumppaniensa kanssa. Pääosassa on Al Pacino, joka esitti nimiosaa Mametin viimeisimmässä elokuvassa Phil Spector (2013).


title: David Mamet

text: Suomeksi on Mametin näytelmistä esitetty seuraavia:


title: Revolutionary Road

text: Revolutionary Road on vuonna 2008 valmistunut brittiläis-amerikkalainen elokuva. Suomessa elokuva sai ensi-iltansa 30. tammikuuta 2009. Elokuva perustuu Richard Yatesin samannimiseen romaaniin.


title: Revolutionary Road

text: April Wheeler (Kate Winslet) ja Frank Wheeler (Leonardo DiCaprio) ovat tavanneet pian sodan jälkeen. Vaimo on haaveillut näyttelijän ammatista, mutta joutuu kotirouvaksi päästyään tyytymään esiintymisiin harrastajanäyttämöllä. Mies kokee olevansa osa toimistomuurahaisten sielutonta massaa.


title: Revolutionary Road

text: Kaksi lasta hankkinut pariskunta yrittää löytää elämälleen uutta sisältöä 1950-luvun Yhdysvalloissa Connecticutissa. Tuntien olevansa ansassa sovinnaisessa yhteiskunnassa, vaimo saa syötetyksi miehelleen ajatuksen Pariisiin muuttamisesta. Miehen yllättävä pääsy uraputkeen ja vaimon raskaus kuitenkin alkavat syödä ympäristön jo entuudestaan epärealistiseksi arvioimaa unelmaa.Nyt-liitteen kriitikot valitsivat elokuvan vuoden 2009 kymmenen parhaan filmin joukkoon.


title: Taksony

text: Taksony oli Unkarin ruhtinas () suunnilleen vuosina 950–970. Hän oli Árpádin neljännen pojan Zoltanin poika. Hän hyökkäsi vuonna 947 Italiaan ja eteni siellä Apuliaan asti. Italian kuninkaan piti maksaa hänelle suuret lunnaat vetäytymisen ehtona.


title: Taksony

text: Taksony oli periaatteessa tunnustettu kaikkien madjaarien päämies, mutta hänen aikanaan heimojen itsenäisyys ja heimopäällikköjen valta kasvoivat.


title: Taksony

text: Taksonyn valtakaudella yhteyden Bysanttiin heikkenivät ja Roomaan vahvistuivat, mahdollisesti Saksalais-roomalaisen keisarikunnan keisari Otto I Suuren rohkaisemina. Paavi lähetti piispoja käännyttämään unkarilaisia kristinuskoon. Taksonyn poika Géza oli valtaan noustessaan vielä pakana, mutta otti kasteen vastaan 985.


title: Viron kommunistinen puolue

text: Viron Kommunistinen Puolue () oli Virossa vuosina 1920–1990 toiminut kommunistinen puolue. Se perustettiin, kun Venäjän kommunistisen puolueen (bolševikit) Viron osasto järjestettiin uudelleen Kominternin itsenäiseksi jaostoksi vuonna 1920. Puolueen toiminta kiellettiin Virossa vuonna 1924 vallankaappausyrityksen jälkeen.


title: Viron kommunistinen puolue

text:
Uusi vaihe Viron kommunisteilla alkoi kesällä 1940. Neuvostoliitto miehitti kesäkuun puolivälissä 1940 Baltian maat. Miehityksen seurauksena porvarillisen Viron aika päättyi.
Tällöin Viron kommunistinen puolue nousi maan alta 4. heinäkuuta 1940 johtajinaan Karl Säre ja Johannes Lauristin. Puolueen johtoon valittiin virallisesti 27. elokuuta ensimmäiseksi sihteeriksi Karl Säre ja toiseksi sihteeriksi Nikolai Karotamm. Siinä vaiheessa muut poliittiset puolueet Virossa oli kielletty.


title: Viron kommunistinen puolue

text: Neuvostovalta palasi Viroon syksyllä 1944, kun Neuvostoliiton joukot tunkeutuivat Viroon saksalaisten perääntyessä Virosta. Sen jälkeen Viron kommunistinen puolue Nikolai Karotammin johdolla nousi valtaan. Viron neuvostolaistaminen sai nyt jatkoa. Vuonna 1946 puolueessa oli noin 7 000 jäsentä, joista venäläisiä 52%, venäjänvirolaisia 21% ja Viron virolaisia 27%.


title: Viron kommunistinen puolue

text: Keväällä 1949 alkoi Neuvosto-Viron lehdistössä myös ankara hyökkäys ”porvarillis-estetisoivaa, epäisänmaallista” kulttuuria ja monia sen edustajia vastaan. Lopputuloksena oli se, että puolueen ensimmäinen sihteeri Nikolai Karotamm erotettiin puolueen johdosta 8. keskuskomitean täysistunnossa maaliskuussa 1950. Erottamisten takana oli Neuvostoliiton keskusjohto ja Karotammin tilalle valittiin Ivan Käbin, puolueen silloinen ideologiasihteeri, joka oli uutterasti paljastanut ”porvarillisia nationalisteja”. Epäilemättä Karotammin syrjäyttämisen päätekijöitä oli ollut tyytymättömyys maatalouspolitiikkaan eli Karotammin alkuperäisten suunnitelmien mukaisen kollektivisoinnin hitaus.


title: Viron kommunistinen puolue

text: EKP oli ainoa sallittu puolue Viron sosialistisessa neuvostotasavallassa. Se oli Neuvostoliiton kommunistisen puolueen NKP:n jäsenjärjestö. Puolueella oli enimmillään 120 000 jäsentä, melkein 10 prosenttia Viron asukkaista.


title: Viron kommunistinen puolue

text: Vuonna 1990 puolue hajosi kahtia: enemmistö muodosti "Viron vasemmistopuolueen" ("Eesti Vasakpartei", lyh. EVP), joka erosi NKP:sta, ja vähemmistö jatkoi toimintaa kommunistisen puolueen nimellä, joka kiellettiin Neuvostoliiton vallankaappausyrityksen jälkeen.


title: Marco Sneck

text: Marco Sneck (s. 19. lokakuuta 1978 Lapinlahti) on suomalainen muusikko, joka soittaa koskettimia yhtyeissä Stargazery, Nothnegal ja Poisonblack.


title: Marco Sneck

text: Marco Sneck aloitti koskettimien soiton 1993 ollessaan 14-vuotias. Hänen ensimmäinen yhtyeensä oli Ferocia. Vuonna 1999 hän liittyi progressiivista metallia soittavaan "Mental voiceen" ja vähän ajan kuluttua Afterworld -yhtyeeseen. Mental voice julkaisi syksyllä 2001 ja 2002 ensimmäisen ja toisen demonsa.


title: Marco Sneck

text:
Sneck vieraili Sentencedin vuonna 2002 julkaistulla The Cold White Light -albumilla soittamassa koskettimia kappaleessa "Guilt and regret".
Vuonna 2003 hänestä tuli yhtyeiden "Slippery when wet" ja Poisonblack kosketinsoittaja. Vuonna 2009 hänestä tuli myös malediivilaisen Nothnegalin jäsen. Hänen ja Kalmahin tiet erkanivat vuonna 2011. Sneck on soittanut yhteensä seitsemän eri yhtyeen albumijulkaisuilla.


title: Mighty Morphin Alien Rangers

text: Mighty Morphin Alien Rangers on kymmenosainen Power Rangers -minisarja, jonka tapahtumat sijoittuvat sarjojen "Mighty Morphin Power Rangers" ja "Power Rangers Zeo" väliin. Sarjassa käytettiin Mighty Morphin Power Rangersin kolmannen tuotantokauden tavoin japanilaisen 18. Super Sentai -sarjan "Ninja Sentai Kakuranger" kuvamateriaalia. Toisin kuin aiemmin, nyt myös rangereiden asut otettiin Kakurangerista.


title: Mighty Morphin Alien Rangers

text: Taistelu- ja alkumusiikkina oli hieman muokattu versio "Mighty Morphin Power Rangersin" tunnusmusiikista, sillä sanojen "Go Go Power Rangers" tilalla laulettiin "Go Go Alien Rangers".


title: Mighty Morphin Alien Rangers

text: Mighty Morphin Power Rangersin viimeisessä jaksossa paha Master Vile oli siirtänyt "Orb of Doomin" avulla Maapallon ajassa taaksepäin. Sen seurauksena rangerit olivat muuttuneet jälleen lapsiksi, joten he eivät voineet käyttää voimiaan. Maa tarvitsi suojelua, joten Zordon pyysi apua Aquitar-planeetan Power Rangereilta. Nämä rangerit olivat avaruusolioita, jotka elivät planeetallaan vedenalaisessa ympäristössä. Sen vuoksi Maan ympäristö ei soveltunut heille hyvin, mutta he päättivät siitä huolimatta tulla apuun. He onnistuivat pilaamaan Master Vilen suunnitelman, jonka jälkeen Master Vile sai tarpeekseen ja lähti takaisin omaan galaksiinsa. Sen jälkeen Lord Zedd ja Rita Repulsa yrittivät valloittaa maailman taas kahdestaan.


title: Mighty Morphin Alien Rangers

text: Billy Cranston rakensi ninjakolikoista voimansa ottaneen laitteen, jolla hän toivoi muuttavansa rangerit takaisin oikean ikäisiksi. Kuitenkin vain Billy ehti käyttää laitetta, sillä Goldar ja Rito Revolto varastivat sen. Sen jälkeen Rita ja Zedd tuhosivat sen sisällä olleet ninjakolikot, joten Power Rangereiden aiemmin käyttämät voimat olivat lopullisesti mennyttä. Sen seurauksena Aquitarin Rangerit olivat planeetan ainoa toivo ja he eivät voineet jäädä kovin pitkäksi aikaa. Lopulta Zordon oivalsi, että Zeokristallin sisältämillä voimilla maailman voisi palauttaa oikeaan aikaan. Rangerit olivat kuitenkin aiemmin jakaneet sen viideksi pienemmäksi kristalliksi ja ripotelleet ne eri aikakausille ympäri Maapalloa, jotta Master Vile ei saanut sitä käsiinsä.


title: Mighty Morphin Alien Rangers

text: Sen seurauksena viisi nuorta rangeria lähetettiin kukin eri aikakaudelle etsimään kristallin palasta. Kristallin palasten löydyttyä he pystyivät palaamaan nykypäivään. Palasten etsintöjen ajan Aquitarin Rangerit, Billy, Zordon ja Alpha 5 keskittyivät torjumaan Lord Zeddin ja Ritan hyökkäyksiä. Viholliset suunnittelivat tuhoavansa komentokeskuksen ja varastavansa valmiin Zeokristallin itselleen.


title: Mighty Morphin Alien Rangers

text: Lopulta Zedd ja Rita toivat Aquitarin Rangereiden arkkivihollisen, Hydro Hogin, Maahan. Suurien vaikeuksien jälkeen Aquitarin Rangerit onnistuivat kuitenkin tuhoamaan hänet. Samaan aikaan Aisha Campbell sai haltuunsa Afrikassa viimeisen Zeokristallin palasen. Hän päätti kuitenkin jäädä Afrikkaan auttamaan eläimiä ja lähetti uuden ystävänsä, Tanya Sloanin, hänen tilalleen. Kun Zeokristalli oli taas yhdistynyt Billyn rakentaman koneen avulla palasi Maapallo takaisin oikeaan aikaan. Lukiolaisiksi palanneet rangerit kiittivät Aquitarin rangereita, jonka jälkeen he lähtivät takaisin Aquitarille. Goldar ja Rito Revolto onnistuivat kuitenkin varastamaan Zeokristallin ja räjäyttämään komentokeskuksen palasiksi virittämällään pommilla. Rangerit ehdittiin siirtää turvaan juuri ennen räjähdystä.


title: Mighty Morphin Alien Rangers

text: Tämä minisarja toimi linkkinä sarjojen "Mighty Morphin Power Rangers" ja "Power Rangers Zeo" välillä. Zeon kaksiosainen aloitusjakso toi ratkaisun minisarjan lopun tapahtumille ja esitteli rangereille heidän uudet voimansa, kuten myös uuden vihollisen, Machine Empiren.


title: Mighty Morphin Alien Rangers

text:
Aquitarin Rangereita on nähty myös muillakin kausilla. Cestro palasi eräässä "Power Rangers Zeon" jaksossa pyytämään Billyn apua taistelussa Hydro Contaminatoreja vastaan. Myöhemmin Cestro näyttäytyi hetkellisesti myös Delphinen kanssa, kun Trey of Triforia oli tehnyt pakkolaskun Aquitarille. Koko Aquitarin Rangereiden ryhmä näyttäytyi kauden lopulla, kun he saapuivat Maahan taistelemaan Zeo Rangereiden rinnalla King Mondon robottihirviötä ja Rita Repulsan laukkuhirviötä vastaan. Jaksoissa Aquitarin Rangerit yrittivät myös auttaa nopeasti vanhenemaan alkanutta Billyä, jonka vanheneminen johtui aiemmin tapahtuneesta ninjakolikoista voimansa ottaneen laitteen käytöstä.
Luettelo Mighty Morphin Alien Rangersin jaksoista.


title: Lohjan vaakuna

text:
Lohjan vaakuna on Lohjan kaupungin tunnus, ja sen on suunnitellut Olof Eriksson. Vaakunan selitys on ”sinisessä kentässä hopeinen halstari paaluittain; sen varren kummallakin puolella saatteena kultainen pähkinäterttu”, ja se on alun perin vahvistettu Lohjan maalaiskunnan kunnanvaakunaksi 31. joulukuuta 1951. Vaakunan halstari on Pyhän Laurentiuksen tunnus, joka on pitäjän keskiaikaisen harmaakivikirkon suojeluspyhimys – kirkon seinämaalauksissa Pyhä Lauri esitetään halstarin kanssa. Pähkinätertut symboloivat seudun runsasta kasvillisuutta. Lohjan kaupunki otti vaakunan käyttöönsä Lohjan kunnan kanssa tehdyn kuntaliitoksen yhteydessä vuonna 1997.
Alkuperäinen Lohjan kauppalalle 12. joulukuuta 1951 vahvistettu vaakuna oli Ahti Hammarin suunnittelema. Sen vaakunaselitys on ”sinisessä kentässä kolme hopeista, hopeapunaliekkistä masuunia vieretysten, tyvessä hopeinen punavaruksinen lohi”. Vaakunan masuunit viittaavat seudun vanhaan rautateollisuuteen – kunnassa sijaitsee Suomen vanhin rautakaivos, ja sen yhteyteen perustettiin myöhemmin masuuni. Lohi viittaa puolestaan paikkakunnan nimeen, jonka uskotaan juontavan juurensa sanasta ”lohijoki”.


title: Päivi Tommola

text: Päivi Tommola (s. 21. marraskuuta 1971) on suomalainen pyöräsuunnistaja ja moninkertainen maailmanmestari. Hän edustaa Lahden Suunnistajat –37.


title: Päivi Tommola

text: Tommola on voittanut kaksi henkilökohtaista MM-kultaa pitkältä matkalta ja kolme viestikultaa. Kaiken kaikkiaan hän on voittanut kahdeksan MM-mitalia ja kolme EM-mitalia.


title: Päivi Tommola

text: Pyöräsuunnistuksen lisäksi Tommola on menestynyt pyöräilyssä. Vuonna 2002 hän voitti cyclocrossin Suomen mestaruuden.


title: Bejeweled

text: Bejeweled on PopCap Gamesin kehittämä pulmapeli, joka julkaistiin selainpelinä vuonna 2001. Sittemmin peli on käännetty useille muille alustoille. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut. Peliä on ladattu yli 150 miljoonaa kertaa. Maksullista versiota puolestaan on myyty yli 25 miljoonaa kappaletta.


title: Bejeweled

text: Pelille on julkaistu kaksi jatko-osaa, "Bejeweled 2" vuonna 2004 ja "Bejeweled Twist" vuonna 2008. Lisäksi pelin suosio on poikinut useita samantyyppisiä pelejä, joista tunnetuimpia ovat muun muassa "Jewel Quest", roolipelielementtejä sisältävä "" sekä eläinteemainen "Zoo Keeper".


title: Bejeweled

text: Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peli jatkuu niin kauan, kunnes uusia siirtoja ei voi enää tehdä.


title: Keskusputkirunko

text: Keskusputkirunko on kuorma- ja henkilöautoissa käytetty runkorakenne.


title: Keskusputkirunko

text: Keskusputkirungon kehitti Tatran suunnittelija, autotekniikan pioneeri Hans Ledwinka. Ensimmäinen auto jossa rakennetta käytettiin oli 1923 esitelty Tatra T11. Rakenne perustuu nimensä mukaisesti keskellä olevaan putkeen johon on yhdistetty voimansiirron komponentteja. Ratkaisu on perinteiseen tikapuurunkoon verrattuna erittäin kevyt ja vääntöjäykkä. Lisäksi siihen saadaan helposti yhdistetyksi taka-akselin erillisjousitus joka yleensä on vinoheilurityyppinen.


title: Keskusputkirunko

text: Henkilöautoissa keskusputkirunkoa käytettiin Tatran lisäksi Škodassa. Ensimmäinen keskusputkirungolla varustettu Škoda oli malli 420, viimeinen oli vuonna 1959 esitelty Octavia. Keskusputkirunko jäi pois käytöstä 1964 kun esiteltiin uusi takamoottorinen Škoda 1000MB jossa oli itsekantava korirakenne.


title: Keskusputkirunko

text: Keskusputkirunko on edelleen nykyäänkin käytössä Tatran kuorma-automalleissa.


title: Becky Quick

text: Rebecca "Becky" Quick (s. 18. heinäkuuta 1972) on yhdysvaltalainen toimittaja.


title: Becky Quick

text: Quick on työskennellyt vuodesta 2001 television uutiskanavan CNBC:n palveluksessa ja on ollut joulukuusta 2005 alkaen yksi arkiaamuisin esitettävän, talouteen keskittyneen uutis- ja ajankohtaisohjelman "Squawk Boxin" juontajista. Ennen siirtymistään CNBC:lle hän työskenteli seitsemän vuotta taloussanomalehti Wall Street Journalissa.


title: Becky Quick

text: Quick opiskeli Rutgersin yliopistossa New Jerseyssä, jossa hän suoritti Bachelor of Arts -tutkinnon vuonna 1993, pääaineenaan politiikan tutkimus. Hän toimi myös yliopiston opiskelijalehden The Daily Targumin päätoimittajana.


title: Becky Quick

text: Quick asui lapsena Indianassa, Texasissa ja Oklahomassa ennen kuin hänen perheensä, johon kuuluivat äiti, geologina työskennellyt isä ja kolme nuorempaa veljeä, asettui New Jerseyyn. Vuonna 2008 hän meni naimisiin Matthew Quaylen, "Squawk Boxin" tuottajan, kanssa. Aikaisemmin Quick oli naimisissa ohjelmoijana työskennelleen miehen kanssa.


title: STS-119

text: STS-119 oli Nasan 125. avaruussukkulalento. Se lennetiin Kansainväliselle avaruusasemalle (ISS) Discovery-sukkulalla. Sukkulalento kuljetti ja asensi neljännen runkoelementin (S6 truss) ja neljännen sarjan aurinkopaneeleja ja akkuja avaruusasemalle. Nämä runkoelementit ja aurinkokennot ovat viimeiset varsinaiset runko-osat, jotka asennetaan Kansainväliseen avaruusasemaan. Laukaisu tapahtui 16. maaliskuuta 2009 kello 1:43 Suomen aikaa. Sukkulan laukaisua jouduttiin lykkäämään useasti. Discovery palasi maahan 28. maaliskuuta 2009 kello 21:13 Suomen aikaa.


title: Perunpallokala

text: Perunpallokala ("Sphoeroides annulatus") on amerikkalainen meressä ja murtovedessä elävä pallokalalaji.


title: Perunpallokala

text: Perunpallokala voi kasvaa 45 cm pitkäksi. Sen selässä on maalitaulua muistuttava valkoinen kuvio, jonka tummemmat kohdat ovat ruskeapohjaisia, tummapilkkuisia.


title: Perunpallokala

text: Perunpallokalaa tavataan Tyynenmeren itärannikolla Kaliforniasta Perun rannikolle asti sekä Galapagossaarilla. Se pysyttelee alueilla, joilla pohja on pehmeä. Nuoret yksilöt elävät jokisuiden murtovedessä.


title: Perunpallokala

text: Perunpallokala kykenee tuottamaan kuuluvia ääniä.


title: Stephen Marglin

text: Stephen Alan Marglin on yhdysvaltalainen taloustieteilijä. Hän on Harvardin yliopiston taloustieteen osaston Walter S. Barker -professuurin haltija. Marglinista tuli vakinainen professori Harvardiin vuonna 1968, ja hän oli yliopiston nuorimpia. Oppituolin haltijana hänen tärkeimpiä pyrkimyksiään oli yhdistää marxilaista lähestymistapaa keynesiläiseen kysynnän teoriaan. Marglinin puoliso on kulttuuriantropologi, professori Frédérique Apffel-Marglin, ja heillä on neljä lasta.


title: Stephen Marglin

text: Marglin kirjoittaa sosialistisesta ja kollektiivisesta näkökulmasta. Hän pyrkii murentamaan uusklassisen talousteorian perusoletuksia, kuten taloudellisen kasvun rationaalisia odotuksia ja evolutionaarista etenemistä.


title: Stephen Marglin

text: Marglin on kirjoittanut usein siteeratun artikkelin "What do bosses do?" (1974, II osa 1975), jossa hän arvostelee uusklassista taloustiedettä. Hän kirjoitti artikkelin, kun hänen väittelynsä Harvardin taloustieteilijän David Landesin kanssa oli kiihkeimmillään. Landes kirjoitti myöhemmin vastaukseksi artikkelin "What do bosses really do?" Nämä kaksi artikkelia selvittävät sosialistisen ja uusklassisen analyysin toisistaan eriäviä näkemyksiä.


title: Stephen Marglin

text: Hän keskittyy nykyisin tutkimustyössään taloustieteen perusoletuksiin ja erityisesti siihen, edustavatko ne yleisinhimillisiä arvoja vai kuvastavatko ne vain länsimaista kulttuuria ja historiaa. Marglin on pyrkinyt osoittamaan, että teollisen vallankumouksen aikana työnjako ei tapahtunut parantamaan tuotannon tehokkuutta vaan pikemminkin rajoittamaan työntekijän työn monipuolisuutta, jotta johtajien valta ja välttämättömyys lisääntyisivät.


title: Stephen Marglin

text: Marglinilta on äskettäin ilmestynyt uusi taloustiedettä käsittelevä kirja "The Dismal Science" (2008). Kirjassa hän "erittelee niitä tapoja, joilla taloustieteen perusoletukset perustelevat sen maailman, jossa yksilöt on eristetty toisistaan ja sosiaaliset yhteydet ovat köyhtyneet, kun ihmiset määrittelevät itsensä sen mukaan, miten paljon heillä on varaa kuluttaa". Marglin pitää kirjaa elämäntyönään ja kiteytyksenä niistä ajatuksista joita hän on kehitystaloustieteen alalla pohtinut 1960-luvulta alkaen.


title: Stephen Marglin

text: Marglin on vieraillut usein Suomessa, sillä hän oli keskeisiä henkilöitä perustettaessa Suomeen Wider-instituuttia.


title: Gogi Koguašvili

text: Gogi Murmanovitš Koguašvili (s. 26. huhtikuuta 1969) on venäläinen entinen kreikkalais-roomalaisen tyylin painija.


title: Gogi Koguašvili

text: Juniorina MM- ja EM-kultaa voittanun gruusialaissyntyinen Koguašvili siirtyi vuonna 1990 armeijan leipiin keskusurheiluseuraan Viktor Mamiašvilin valmennukseen. Hänen ensimmäiset aikuisten arvokilpailunsa olivat 1992 Barcelonan olympialaiset, missä hän IVY:n joukkueessa saavutti pronssimitalin 90 kilogramman painoluokassa. MM-kisoista Koguašvili voitti uransa aikana viisi kultamitalia. 90-kiloisissa hän voitti maailmanmestaruuden 1993 ja 1994, ja 97-kiloisissa 1997, 1998 ja 1999. Lisäksi hän saavutti vuonna 1995 MM-pronssia. EM-kisoissta Koguašvili voitti kultaa 90-kiloisissa vuosina 1995 ja 1996, ja 2002 96-kiloisissa. Lisäksi hän saavutti EM-hopeaa vuonna 2000. Muita saavutuksia: maailmancupin voitto 1991 ja 1992, Itämeren maiden mestaruus 1993, sotilaiden maailmanmestaruus 2001.


title: Gogi Koguašvili

text: Olympialaisissa Koguašvili kilpaili Barcelonan jälkeen kolmesti, mutta jäi mitalisijojen ulkopuolelle. Hänen viimeisiksi kansainvälisiksi arvokilpailuikseen jäivät 2004 Ateenan kisat, joissa sijoitus oli kuudes. Hänen uransa pahimpia kilpakumppaneita kansainvälisellä tasolla olivat muun muassa Maik Bullmann, Mikael Ljungberg ja Hakkı Başar.


title: Gogi Koguašvili

text: Nykyisin Koguašvili toimii Venäjän maajoukkueen kreikkalais-roomalaisen painin päävalmentajana.


title: GRACE

text:
Gravity Recovery And Climate Experiment (GRACE) oli Saksan DLR:n ja NASAn Jet Propulsion Laboratoryn yhteinen miehittämätön avaruuslento, joka tutki maan painovoimakenttää.
Kaksi GRACE-satelliittia mittasi viiden vuoden ajan painovoimaa ja sen muutoksia. Satelliitit laukaistiin avaruuteen Plesetskistä Rockot-raketilla 17. maaliskuuta 2002. Satelliitit toteutti saksalainen Astrium. Vuonna 2006 ryhmä tiedemiehiä löysi GRACEn mittaustietojen perusteella jäänalaisen Wilkesinmaan kraatterin Etelämantereelta. GRACEn toiminta päättyi 27. lokakuuta 2017.


title: Staog

text: Staog oli ensimmäinen tietokonevirus, joka oli kirjoitettu saastuttamaan Linux-käyttöjärjestelmää. Se löydettiin ensimmäisen kerran syksyllä 1996, ja sen hyväksikäyttämät haavoittuvuudet korjattiin pian. Staog-virusta ei ole havaittu vapaasti leviävänä alkuperäisten havaintojen jälkeen.